कंकाल के रहस्य -5- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha कंकाल के रहस्य -5- अभय कृष्ण त्रिपाठी "विष्णु"\nकंकाल के रहस्य -5- अभय कृष्ण त्रिपाठी "विष्णु"\n'रउआ त एकदमे न पगला गइल बानी. ठलुआ के एतना बड़ काम? गोबर पाथे वाला भला ई सब कइसे करी?'\nपंडिताईन पाड़ेजी के सामने चाय राख के अपपनहूं उनका सामने बइठ गइली. उनको हाथ में चाय के गिलास मौजूद रहे.\n'गलत बात बा मलकिन. ऊ बेचारा गोबर एह से पाथत रहे कि अनाथ बच्चा के पढ़ावे लिखावे वाला केहु ना रहे. सही बा कि ओकरा पास बुद्धि तनी कम बा पर दिमाग ओकर खूब चलेला. सबसे बड़ बात ई कि जवन बतावल जाला ऊ अच्छा तरह से दिमाग में बइठा ले ला. ओकरा बारे में त तोहरा के अइसन विचार ना राखे के चाहीं.' पाड़ेजी पंडिताईन के समझावे खातिर लम्बा चौड़ा भाषण दे दिहले जेकरा के सुन के पंडिताईन अउरो जल भुन गइली.\n'हमरा का बा. ओकरा के बइठा लीं अपना सिर पर. एगो निबुआ का तोड़ लिहलीं नारियल तूड़े के सपना देखाये लागल.'\n'हमरा ई नइखे बुझात कि तोहरा एतना गुस्सा काहे बा? जे फिर से आपन बीज मंत्र सुनावे लगलू.' पाड़ेजी पंडिताईन के गरम देख के सवाल कइले. काहे से कि उनका अंदाजा हो गइल रहे कि पंडिताईन के आज के गुस्सा के कारण कुछ अउर बा.\n' हमरा के कहाइल रहे कि हम ठलुआ के भूल जाईं, अउर घर में एगो महरी आवे लागी. बाकि एक हफ्ता गुजर गइल.' पंडिताईन अपना गुस्सा के कारण बतवली, बाकि पाड़ेजी के उनका कहला पर यकीन ना भइल.\n'एक ना दस महरि आवे लागी लोग पर हमरा नइखे बुझात कि तू महरि खातिर परेसान बाड़ु? काहे से कि हमरा मालुम बा तोहरा के कवनो महरि के जरुरत नईखे. से साँच साँच बोल द कि का बात बा.'\nपाड़ेजी के सवाल पर पंडिताईन उनका ओर देखे लगली. उनका चेहरा अउर आँखि के हाव भाव से लागत रहे कि ऊ कवनो बात के लेके परेशान बाड़ी.\n'रउआ ठलुआ के अइसन काम काहे देले बानी? ओकरा के कुछ हो जाई तब?' ई सब कहत के पंडिताईन के आँख से माई के ममता वाला भाव साफ देखात रहे. जेकरा के लाख छिपावे के कोशिश कइला के बादो पंडिताईन छिपा ना पइली अउरी आँखी के लोर बहरी आइये गइल. एकरा बाद उनका से उहँवा ना रह गइल आ ऊ चुपचाप भितरी चल गइली.\n'वाह रे औरत! शायद अइसने समय खातिर कहल गइल बा, त्रिया चरित्रम् पुरुषस्य भाग्यम दैवो न जाने.' पंडिताइन के गइला क बाद पाड़ेजी बड़बड़इले. फिर उहो चाय के आखिरी घूँट मार के भितरी अलंग चल गइले.\nअगिला दिना घटना स्थल वाला इलाका में एगो पागल भिखारी घुमे लागल. दिन भर एहर ओहर घुमला के बाद साँझ खानी एक पेड़ के नीचे आपन कुटिया बनावे लागल त ओकरा एगो सिपाही वइसने हालत में ओकरा पँजरा से गुजरत देखाइल जइसन कि पाड़ेजी ठलुआ के तब बतवले रहन जब ऊ दुनो लोग में इ बात के चर्चा होत रहे कि ठलुआ के खाना कइसे मिली. ऊ भिखारी आव देखलस ना ताव बस सिपाही से उलझ गइल़.\n'हमरे राजमहल खातिर पकवान. हमरे राजमहल खातिर पकवान.' बड़बड़ात ऊ सिपाही से थैली छीने क कोशिश करे लागल.\nअब जाके समझ में आइल कि ई भिखारी अउर केहु नाही बल्कि ठलुआ ही बा. ठलुआ के एह भेष में एक बार त पाड़ेजी भी न पहचान पावें. सिपाही बाबू भी पहिले त ठलुआ के विरोध कइले आ देखावा खातिर ओकरा के एक दू थप्पड़ मरबो कईले. पर जब ठलुआ उनका हाथ से थैली छीन के ओकरा भीतर के चीज जूठार दिहलस तब सिपाही महाराज दिखावा खातिर ओकरा के एक तरफ धकेल के जेहर से आइल रहे ओहरे चल गइल. ठलुआ आराम से थैली लेके अपना कुटिया में आ गइल अउरी थैली के एक तरफ रख के फिर आपन कुटिया के दुरुस्त करे लागल.\nठलुआ के कारनामा से अनजान पाड़ेजी सिगरा थाना पर सिंह साहब के पास बइठल रहन. उनका हाथ में तीन फाइल रहे जेकरा के बारि बारि से देखला के बाद पाड़ेजी कुछ सोचे लगले. फिर अचानक तीन में से एगो फाइल निकाल के गौर से पढ़े लगले.\n'सिंह साहब हमरा ई फाइल काम के लागत बा. रउआ सैदपुर थाना में सूचना दे दीं कि हम उहाँ काल्हु जायेब अउर ऊ लोग हमार पूरा मदद करे.' पाड़ेजी सिंह साहब से कहले त ऊ आश्चर्य से उनका के देखे लगले'\n'गमछाजी, आप जानत हउआ नऽ कि ए मामले में पुलिस कातिल के पकड़ चुकल हव?' आपन आश्चर्य के कम करे खातिर सिंह साहब सवालो कइले.\n'काहे ना. लेकिन एह मामिला में पुलिस अबले लाश बरामद ना कर पइले बिया. वइसे त हम तीनो फाइल के मामिला के गौर से देखब. पर हमरा पहिला पहिल इहे फाइल काम के लागत बा. वइसे ई फाइल के पहिले चुने खातिर एगो अउर कारण बा.' पाड़ेजी फाइल के चुनला के कारण बता के तनी खामोश हो गइले त सिंह साहब उनका के अइसे देखे लगले कि जाने चाह रहल हो कि अउर का कारण बा?\n'कवन कारण..?' सिंह साहब सवाल कइले.\n'एह फाइल के गायब औरत के शादीशुदा होना. काहे से कि कंकाल के पास से जवन जवन चीज बरामद भइल बा ओह हिसाब से कंकाल वाली औरत के शादी शुदा होखे के चाहीं. जबकि बकिया दू फाइल वाला लइकी लोग कवनो ना कवनो वजह से कुँवार रहे लोग.'\nपाड़ेजी के जवाब सुन के सिंह साहब के आँखि में पाड़ेजी के प्रति इज्जत के बढ़ोतरी साफ लउके लागल.\n'जी हम समझ गइली. आप जरिको चिन्ता मत करा. हम सैदपुर थाने में खबर कर देब.' सिंह साहब कहले.\nएकरा पहिले कि पाड़ेजी कुछ अउर कहते उनकर मोबाइल बाजे लागल. पाड़ेजी मोबाइल देखले त ठलुआ के नाम स्क्रीन पर चमकत रहे. पाड़ेजी आश्चर्य से फोन के स्क्रीन पर ही समय देखले त शाम के ७ बजत रहे.\n'ठलुआ के फोन एह समय?' पाड़ेजी दुविधा में बड़बड़इले फिर सिंह साहब से ' माफ करेब सिंह साहब हमरा अबगे जाये क पड़ी.' कहत पाड़ेजी सिंह साहब के जवाब के इंतजार कइला बिना बहरी चल गइले.\nए समय ठलुआ पाड़ेजी के काहे फोन कईले रहे. का सचमुच ओकरा हाथ कवनो खास सुराग लागल बा? आखिर का बा ठलुआ के फोन के राज? पढ़ी जा अगिला अंक में.\nअंक - 90 (26 जुलाई 2016)


राकेश मिश्रा के अभिनय पर फ़िदा भइले रमाकान्त प्रसाद – Anjoria\nराकेश मिश्रा के अभिनय पर फ़िदा भइले रमाकान्त प्रसाद\nसिनेस्टार नायक आ गायक राकेश मिश्रा मन मोह लेबे अपना गायन शैली आ मीठ आवाज के जादू बिखेरत अब सिनेमा के रूपहुला परदो प अपना जबर्दस्त अभिनय प्रतिभा से सिनेप्रेमियन के दिल में घर बना लिहले बाड़न. इहे ना, भोजपुरी सिनेमा के प्रसिद्ध निर्माता-निर्देशक रमाकान्त प्रसादो राकेश मिश्रा के अभिनय के कायल हो गइल बाड़न आ राकेश के अपना कईएक फिलिमन ला साईन क लिहले बाड़न.\nराकेश मिश्रा एहघरी कुमारी माई फिल्म्स के परोसा आ रमाकान्त प्रसाद निर्देशित भोजपुरी फिलिम जब प्यार किया तो डरना क्या के शूटिंग नेपाल के खूबसूरत वादियन में करत बाड़ें. एह फिलिम में राकेश मिश्रा एगो लवर बॉय के किरदार जीयत बाड़न आ इनकर प्रेमिका बनल बाड़ी काजल राघवानी. निर्माता बाड़ें आदिशक्ति इंटरटेनमेंट के दुर्गा प्रसाद मजूमदार.\nकेंद्रीय भूमिका में राकेश मिश्रा का साथे शाह परदेशी, राजन सिंह, काजल राघवानी, पूनम दूबे, श्याम देहाती, रूप मिश्रा, सिद्धार्थ, सुनीता वगैरह बाड़ें.\nPrevious Post: अपना अभिनय प्रतिभा का बल प रातों रात सुपर स्टार बन गइले प्रदीप पाण्डेय चिन्टू\nNext Post: मोदी सरकार में भोजपुरी के मान्यता मिली…..


‘खन-खन बोले मोरा कंगना’ के लोकार्पण कइले अनूप जलोटा | Anjoria's Weblog\nPosted on फ़रवरी 11, 2012 by Anjoria\tजे. एम. ब्रदर्स आ दिलीप अग्रवाल के प्रस्तुति भोजपुरी फिल्म ‘‘खन-खन बोले मोरा कंगना’’ के लोकार्पण बहुते धूम-धाम से मुंबई के अंधेरी (पश्चिम) वर्सोवा के साउण्ड ऑफ म्युजिक स्टूडियों में अनूप जलोटा आ आचार्यश्री कमलेश मिश्रा जी के हाथे नारियल फोड़वा के कइल गइल. एह मौका पर भोजपुरी इंडस्ट्री से प्रिया कपूर, कोमल ढिल्लन, सिला गुप्ता, चुन्नु मेहरा, अभिषेक तिवारी, राजू, हरीष जयसवाल, वगैरह लोग मौजूद रहल.\nफिल्म के निर्देशक अजय अग्रवाल बतवलन कि ई एगो एक्शन आ रोमांस से भरपूर मनोरंजक फिलिम होई. एहमें आठ गो गाना बाड़ी सं जवन सुने में बहुते नीक लागत बाड़ी सं. फिल्म जल्दिये रिलीज होखे वाली बा.\nनिर्माता जितेश अग्रवाल आ मितेश अग्रवाल, लेखक-निर्देशक अजय अग्रवाल, प्रस्तुति शारदा अग्रवाल के, गीत संगीता शिप्रा के संगीत कृष्ण स्वरूप के, छायांकन गोपाल डे के, नृत्य शैलेष कोली निर्देशित आ फाईट दिलीप के. यादव निर्देशित. सह निर्माता विजय अग्रवाल. मुख्य कलाकारन में विजय लाल यादव, कोमल ढिल्लन, रंजन सिंह, शिखा, ब्रजेश त्रिपाठी वगैरह के नाम बा.\nThis entry was posted in इण्डस्ट्री न्यूज, फिल्म and tagged खन खन बोले मोरे कंगना by Anjoria. Bookmark the permalink.\tएक उत्तर दें जवाब रद्द करें\tEnter your comment here...


करुण रस के अप्रतिम कवि ठाकुर विश्राम सिंह - डॉ. जयकान्त सिंह 'जय'\nहरेश्वर राय, फ़रवरी 11, 2022\nसंस्कृत के एगो कवि ब्रह्मा से मिनती करत कहले रहे कि हे विधाता! जाने - अंजाने हमरा से भइल कवनो चूक का सजाय के रूप में हमरा लिलारे जवन लिखे के बा, लिख दिहऽ, बाकिर कबो अरसिक मतलब संवेदनहीन के कविता - गीत सुनावे के पड़े , ई कबो मत लिखिहऽ, कबो मत लिखिहऽ, कबो मत लिखिहऽ -\n'इतर पाप फलानि यथेच्छया\nवितर तानि सहे चतुरानन्।\nशिरसि मा लिख मा लिख मा लिख।'\nएकर अभिप्राय ई रहे कि कविता - गीत रसिक जन के चीज ह। कविता - गीत हृदयहीन आ मतिछीन का पल्ले ना पड़े। जवना संवेदनहीन मनई के मन - मुकुर साफ ना होखे आ जेकरा बरनन कइल विषय में गति भा तन्मय होखे के योग्यता ना होखे, ओकरे के अरसिक आ अहृदय कहल गइल बा। जे कवनो कवि - गीतकार खातिर साक्षात् काल जइसन होलन। बाकिर भोजपुरी का बखरा में कुछ अइसन कवि - गीतकार आइल बाड़न जेकर कविता - गीत पत्थरो का करेजा के पिघला के मोम बनाके पघिलावे के कूबत राखेलन। आ एकर वजह ई बा कि उनका कविता - गीत में कोरा बौद्धिक जुगाली आ कवनो विचारधारा से प्रभावित नारा भर ना होखे। ओकरा में पसंगी से पचाठी तक के ही ना ओकरा आगे - पीछे के महसूसल लौकिक - अलौकिक जीवन का अनुभूतियन के सहज - स्वाभाविक रसमय भावाभिव्यक्ति अनायासे पावल जाला।\nभोजपुरी के ऊ कविता - गीत भलहीं व्याकरण आ प्रस्तुतिकरण का मानक पर खरा ना उतरत होखे, बाकिर ओकर अनुभूति आ सहजग्राह्यता अतुलनीय होला। ओकरा कवनो खास आलोचक का व्याख्याता आ टीका के दरकार ना होखे। ऊ त अपना लोक जीवन आ लोक चेतना का सोता से फूटल नेमनिया-निरइठ मिसिरियो से मीठ गङ्गाजल जइसन शीतलता लेले होला। ओहू में यदि करुण रस के कविता - गीत होखे तब का कहे के। अइसहूं जब कवनो कवि का कारुणिक हृदय से शोक भाव भभक पड़ेला तब ओकर अभिव्यक्ति प्रभाव के दिसाईं अचूक होला। करुण रस के अइसने अप्रतिम कवि बाड़ें ठाकुर विश्राम सिंह।\nठाकुर विश्राम सिंह के जनम सन् १९०६-०७ के आसपास उत्तर प्रदेश के आजमगढ़ जिला के सियारामपुर गाँव में भइल रहे आ सन् १९४७ ई. में मृत्यु हो गइल रहे। माई- बाप इनका के इस्कूली शिक्षा दिलावे के भरपूर प्रयास कइलें। बाकिर उनकर मन पढ़ाई-लिखाई में कवनो खास ना रमल त परिवार के लोग गिरहस्ती में मन रमावे वाला विश्राम सिंह के नवही होत-होत बिआह कर दिहल। ऊ अपना जीवनसंगिनी का संगे जीवन-यात्रा के कुछ डेग चललहीं रहलें कि उनका प्रियतमा के अकाल मृत्यु हो गइल। एह असमय अकल्पनीय आघात से उनकर भावुक हृदय अगाध शोक-सागर में डूबे-उतराये लागल। फेर जब ओह भाव-विह्वल हृदय से हठात् करुण काव्य के सोता फूटल त ऊ भोजपुरी के अप्रतिम अमर विरह काव्य बन गइल। जवना के भोजपुरी के साहित्य जगत बिसराम (विश्राम) के विरहा भा विरह काव्य कहेला।\nअइसे 'विरहा' भोजपुरी लोकगीत के एगो निजी छंद ह। जवना के विषय में कहल गइल बा कि -\n' नाहीं बिरहा के खेती भइया\nनाहीं बिरहा फरे डाढ़।\nबिरहा बसेला हिरिदय में,ए रामा\nजब उमगे तब गांव।।'\nई 'उमगल' ही हठात् भावोद्रेक के अवस्था ह। जवन आत्मीय जन का बिरह-बिछोह के कातर हालत में उमगेला। एकरा माध्यम से शोकाकुल कवि अपना हृदय के शोक भाव उड़ेल देला। बिरह-बेदना से आकुल-ब्याकुल कवि ठाकुर विश्राम सिंह के ' बिरहा ' भोजपुरी के अप्रतिम शोक काव्य भा शोक गीत बा। अप्रतिम काहे बा एकर वजह बतावत डॉ. कृष्ण देव उपाध्याय कहले बाड़न कि 'इनका रचना में कोरा शाब्दिक कलाबाजी ना होके हृदय का बेदना के तीव्र अनुभूति बा।' अपना प्रियतमा पत्नी का सान्निध्य से भइल बिछोह के असह्य आघात बा। अइसन अवस्था ना त भवभूति का उत्तर रामचरित का राम के प्राप्त बा ना कालिदास का मेघदूतम् का यक्ष का। आचार्य बलदेव उपाध्याय यदि विश्राम के भोजपुरी साहित्य के ' कीट्स ' कहत बाड़ें त इहो परतर अनुचित बा। काहे कि अंगरेजी साहित्य के कवि ' कीट्स ' ना त भोजपुरी कवि विश्राम का ओह मनोदशा से गुजरल बाड़ें आ ना उनका कवितन में ओह तरह के शोक भाव प्रकट भइल बा।\nप्राण से भी प्रिय प्रियतमा पत्नी का शवयात्रा के हृदय बिदारक मनोदशा के कवि का शब्दन में महसूसल जा सकेला -\n' आजु मोर घरनी निकलली मोरे घर से,\nमोरा फाटि गइल आल्हर करेज।\nराम नाम सत सुनि मैं गइलों बउराई,\nकवन रछसवा गइलें रानी के हो खाई।\nसुखि गइले आँसू नाहीं खुलेले जबनियाँ,\nकइसे के निकारी मैं त दुखिया बचनियाँ।'\nकवि दिन-रात अपना दिवंगत प्रियतमा के लेके तरह-तरह का भाव-लोक में बिचरन करत रहत बा। प्रकृति के लेके ओकरा मन में हर छन उदासीनता के भाव भरल रहऽता। एक रात ऊ एगो कउआ के अकेले बइठल देख के ओकरो के अपना कउवी से बिछुड़ल जान के समानधर्मी बूझत कहत बा-\n'तोरे जोड़वा के कवनो मरले चिबिल्ला कउआ,\nमोरे जोड़वा के मरलें राम।\nउनके मनवा छन भरवा बहलेला कउआ,\nहमनी के तड़पे नित प्रान।।'\nपी-पी के रट लगावत पपीहा के बिरहानल में धनकत कवि समुझावत कहत बा कि अब पी से मिले के असरा छोड़ऽ। बिरही का जिनगी के दिन-रात बिछोह में भुभुर में जरहीं खातिर होला। बिरह के बाद मिलन के सुख कहाँ ?\n' रोअल धोअल अब छोड़ऊ हो पपीहा,\nतनि सुनि लेव मोरिउ बात।\nबिरहिन के सुख नाहिं मिलत मोर भइया,\nउनके जरत बितेलें दिन-रात।'\nअसमसान घाट पर केहू दोसरो के चिता जरत देख के कवि अपना पत्नी वाला दाह-संस्कार के इयाद करत भावाकुल हो जात बा -\n' नदिया किनारे एक ठे चिता धुँधुआले,\nलुतिया उड़ि - उड़ि गगनवा में जाय।\nलहकि लहकि चिता लकड़ी जरावे,\nधनकि धनकि नदी के सनवा जनावे।\nचटकि चटकि के चिता में जरत बा सरिरिया,\nनाहीं जानी पुरुस जरे या कि जरे तिरिया।\nचितवा त बइठल एक मनई दुखाती,\nअपने अरमनवन के डारत बाटे जारी।\nकहे बिसराम लखिके चितवन के काम,\nमोर मनवा ई हो जाता बेकाम।\nअइसन चिता हो एक दिन हमई जरवलीं,\nओही सोगे फूँकि दिहलीं आपन अरमान।'\nकवि विश्राम का भावुक हृदय में हर महीना आ मौसम में पत्नी का सङ्गे बितावत ओह सुखल पल के इयाद बिरही विश्राम कवि का भीतर के उद्बेग बढ़त रहत बा, जवन उनका गीतन में अइसन उतरता कि रसिक श्रोता-पाठक के भाव-बिह्वल कर देता। जाड़ा-पाला के मौसम होखे भा जेठ का अगिआइल दिन के, फगुआ के दिन होखे भा दिअरी-दिवाली के कवि के हृदय अपना प्रियतमा धनी के सङ्गे जीयल एक एक घटी-पल के इयाद करके व्यथित हो जाता। बानगी का रूप में कवि का ओह शोक गीतन के कुछ डांड़ी नमूना के रूप में देखल जा सकेला -\n' अइलें बसंत मँहकि फइलल बा दिगंत,\nभइया धीरे-धीरे बहेली बयार।\nफूलेलें गुलाब फूले उजरी बेइलिया,\nअमवाँ के डढ़ियन पर बोलेले कोइलिया।\nकहे बिसराम कुदरति भइले सोभाधाम,\nचिरई गावत बाटे नदिया के तीर।\nचलि चलि बतास उनके इयदिया जगावे,\nमोरे मनवाँ में उठति बाटे पीर।।'\nएगो खेतिहर किसान होखे के नाते कवि ठाकुर विश्राम सिंह के हर मौसम में बदलत प्रकृति का मिजाज के बहुत बारीक बोध बा। जइसे बसंत में गुलाब आ बेली के फूलाइल- गमकल, आम का डाढ़ी पर कोइलर के कुहुकल, पपीहा के पिहकल, कलियन पर भँवरन के उड़ि-उड़ि बइठल, लता के पेड़न से लपटाइल, खरलिच के अपना देसे उड़ि चलल आदि के बीच अपना बिछुड़ल दिवंगत पत्नी के इयाद करेज में पीर उठा देत बा, ओइसहीं तपत जेठ का महीना के लूकर झकोर, नाचत दुपहर के बंवड़ेरा, पछुआ के झरक, ताल-तलइया आ नदी-अहरा के सूखल-सिकुड़ल, पेड़न का छाँह में मवेसियन के पगुराइल-सुस्ताइल, आदि के बीच प्रिया हीन बियोगी कवि का गरब-गियान के सोत सूखि गइल बा। एह जेठ का महीना के बरनन करत गीत के कुछ बानगी देखल जा सकेला -\n' आइ गइले जेठ के महिनवाँ ए भइया,\nलुहिया त अब चलेले झकझोर।\nतपत बाटे सूरज, नाचत बाय दुपहरिया,\nअगिया उड़ावे चलि चलि पछुआ बेयरिया।\nअइसन समय में खरबुज्जा हरिअइलें,\nअउरी हरा भइल बाय बोरो धान।\nहमरे दुसमन बनके मन हरिअइले,\nहमरा सूखि गइले हे गरब- गियान।।'\nअइसहीं दिवाली में सगरो अँजोर फइलल बा आ बियोगी कवि का मन में अन्हार छवले बा। जगमग जगमग दिअरी बरल बा आ कवि अपना प्रियतमा के अभाव में उदास गुमसुम अपना सून कोनहरी में बइठे खातिर मजबूर बा। सभकर धनिया अपना अपना घरे दिअरी बार रहल बारी आ हमार घर हमरा रानी का ना रहला से अन्हार बा -\n' आयल बाय दिवाली जग में फइलल उजियाली,\nमोरे मनवा में छवले बा अन्हार।\nजुगुर जुगुर दिया बरे होत बाय अन्हरिया,\nमैं तो बइठल बाटीं अपनी सूनी रे कोनरिया।\nकहे बिसराम हमके दाना हौ हराम,\nलखि के कूढ़ति भीतराँ बा जी हमार।\nसबक त घरनी घर में दियवा जलावे,\nमोरे रानी बिना मोर घर हौ अन्हार। '\nसावन के महीना आइल बा। रह रह के मेघ घेरऽता। पपीहा गीत गावत उड़ऽता। मन में उत्फाल करेवाला हवा चलऽता। खेत में जोन्हरी के पतई आ मड़ुआ के फर वाला गूंथल चोटी हिलऽता, ऊंखि के झार खरखराता, आसमान में बकुलन के पाँति बेली का फूल के गजरा जइसन उड़त जा रहल बा, बगइचा में लागल झूला पर झूलत नारी लोग के गावल कजरी से कवि के हृदय घावाहिल हो रहल बा। सउँसे दुनिया आनंद मना रहल बा आ बन में मोर नाच रहल बा। बाकिर पत्नी का बिछोह में तड़पत कवि का करेज में ई मनमोहक प्राकृतिक छवि एह से हूक उठा रहल बा कि उनकर रानी स्वाती के बूँद हो गइल बाड़ी -\n' आयल बाटे सावन के महीना मोरे भइया,\nरहि रहि के उठे बदरा हो घनघोर।\nउड़ेला पपीहा आपन गितिया सुनावत,\nचलेले बयारि जियरा के लहरावत।\nजोन्हरी के पात हिले, मड़ुआ के चोटी,\nरहि रहि खहराली उखिया जे मोटि मोटि।\nउड़ेलें बकुलवा जइसे बेइली के गजरा,\nबदरा के टुकड़ी नभवा में करे झगड़ा।\nकहे बिसराम दुनिया करति बाय आराम,\nनाचत बाटे बनवाँ में खूब मोर।\nराम मोरी रानी भइली स्वाती के पानी,\nमोरा कयकेला करेजवा के कोर।'\nएह तरह से हर मौसम से कवि विश्राम अपना बिरह-बेदना के जोड़ के अपना प्रियतमा का बिछोह के दरद अभिव्यक्ति देले बा।\nकवि के गाँव सियारामपुर तमसा नदी के किनारे बा। एही तमसा नदी का किनारे अपना क्रौंच के बिछोह में क्रौंची चिरई आपन चोंच पटक-पटक के प्रान तेयाग देले रहे,जवना के देख के रिसि बाल्मीकि का भीतर के शोक श्लोक बनके फूट पड़ल रहे। ओही तमसा नदी से कवि याचना करत बा कि अब एह जीवन में त मृत्यु के प्राप्त हमरा प्रियतमा से मिलन ना हो सके, बाकिर हे नदी माई, हमरा मुअला के बाद हमरा हड्डियन के उहँवें बहा के ले जइहऽ जहँवा हमरा प्यारी का हड्डी के चूर पड़ल होखे -\n' मोरी हडियन के माता उहवाँ ले जइहऽ।\nजहाँ उनका हडियन के रहे चूर।'\nकवि के ई इच्छा हर पाठक- श्रोता के हृदय के झकझोर के रख देता। ठाकुर विश्राम सिंह के एह शोक गीतन के आजुओ कई गो गायक लोग का कंठ से सुने के मिलेला। एने आके जगदीश प्रसाद बरनवाल 'कुंद' 'बिरही बिसराम' नाम से ठाकुर विश्राम सिंह का शोक गीतन के एगो संग्रह प्रखर प्रकाशन, नवीन शहादरा, दिल्ली से प्रकाशित करवले बाड़न। जवना के अध्ययन के उपरांत उनका शोक गीतन के सम्यक् मूल्यांकन हो सकेला।


ओवरटाइम करत चोर – Anjoria\nJun 9, 2014 आलोक पुराणिक\nयूपी में पड़े वाला नैशनल कैपिटल रीजन उर्फ एनसीआर के एगो शहर के दर्जन भर घर में चोरी हो गइल. लोग थाना में रिपोर्ट लिखावे चहुँपल त थानाध्यक्ष ओह लोग के डांटत कहलसि – हमनी का बस बलात्कार का पीछे पड़ल बानी सँ. चोरी चकारी जइसन छोट मोठ वारदातन पर हमनी के ध्यान भटकावे में तोहन के लाज नइखे लागत. भागऽ सँ, कवनो रिपोर्ट-फिपोर्ट ना लिखाई.\nलोग मुँह लटकवले लवटि लिहल.\nएही थानाध्यक्ष लगे बाद में जब कुछ लोग एगो बलात्कार के रिपोर्ट लिखावे चहुँपल, त ओह लोग के बतावल गइल कि बलात्कार के एतना रिपोर्टे लिखाइल बा, सगरी राज्य में, बाकिर का ओहनी प कुछ होखतो बा का ? बलात्कार रुक गइल बा का ? जब कुछ होखते हवाखत नइखे त फालतू में टाइम खराब मत करऽ जा. वापिस हो जा लोग. कवनो रिपोर्ट-फिपोर्ट ना लिखाई. आ खबरदार केहू के बतइहऽ लोग मत ना त..\nचोर मस्त बाड़े सँ एह घरी यूपी में आ ओवरटाइम करत बाड़न स. ओहनी के मालूम बा कि केहू के धेयान ना जाई ओकनी प. पुलिस आपन सगरी ताकत बलात्कार पर लगावे के दावा करत बिया आ सुपर-मस्त बिया काहे कि कवनो वारदात के रिपोर्ट लिखे के नइखे पड़त.\nयूपी के एगो सरकारी नेता बतावत बाड़न कि महिला सुरक्षा के मामिला में यूपी के रेकॉर्ड 90 फीसदी बेहतर बा दुनिया से. नाइजीरिया में बोको हरम नाम के आतंकी संगठन सैकड़न लड़कियन के उठा ले गइल बा जबकि हमहन किहाँ बमुश्किल दस गो के आँकड़ा बा.से भइनी सँ नू नब्बे फीसदी बेहतर !\nउफ्फ, महिला-सुरक्षा के बेहतरी के कतना नायाब परिभाषा पेश कइले बाड़न. परिभाषा-आशय बदलत बाड़ी स. लोकसभा में कांग्रेस के नेता बनावल मल्लिकार्जुन खड़गे के कहना बा कि राहुल गांधी योद्धा हउवन. समुझ लीं कि राहुल गांधी विकट योद्धा हउवन. ऊ आखिर ले युद्ध लड़त रहलन एह बाति ला कि उनका के लोकसभा में कवनो जिम्मेदारी के काम मत मिल जाव आ देखीं कि ऊ आपन युद्ध जीतियो गइलन.\nनेतवो कइसन कइसन बात करत बाड़ें. ओह दिन एगो पत्रकार आ सीपीएम नेता प्रकाश करात के बातचीत कुछ एँवई भइल –\nसूतले सूतल प्रकाश करात बोललन – सरकार त तिसरके मोर्चा के बनी.\nसर, सरकार बनले त दस दिन हो गइल.\nप्रकाश करात उठे के कोशिश करत बोलले – ओके तब साल 2019 में सरकार तिसरके मोर्चा के बनी.\nसर, एतना बाद के बात अबहिएं से ?\nहमनी का बहुते आगे के देखी-सोचीलें.\nरउरो फिदा हो जाईं अइसनका फॉरवर्ड-लुकिंग प.\n2 thought on “ओवरटाइम करत चोर”


हाउ टू रजिस्टर फॉर जान आरोग्य योजना हिंदी में बताये? » How To Register For Jan Arogya Yojana Hindi Me Bataye - Download the Vokal App\nहाउ टू रजिस्टर फॉर जान आरोग्य योजना हिंदी में बताये?...\nआपका प्रश्न है कि हाउ टो रजिस्टर फॉर जन आरोग्य योजना हिंदी में बताएं तो आपके प्रश्न का उत्तर है कि आपको अगर स्टार्ट करवाना है जन आरोग्य योजना का ग्राफ का फॉर्म नहीं भरा चुका है तो इसके लिए आप नजदीकी किसी वसुधा केंद्र आई तो नेट काफी में जाकर अपना नाम जुड़वा सकते हैं\naapka prashna hai ki how toe register for jan aarogya yojana hindi mein bataye toh aapke prashna ka uttar hai ki aapko agar start karwana hai jan aarogya yojana ka graph ka form nahi bhara chuka hai toh iske liye aap najdiki kisi vasudha kendra I toh net kaafi mein jaakar apna naam judwa sakte hain\nआपका प्रश्न है कि हाउ टो रजिस्टर फॉर जन आरोग्य योजना हिंदी में बताएं तो आपके प्रश्न का उत्\nआपका प्रश्न है कि हाउ टू रजिस्टर फॉर पीएम जन आरोग्य योजना हिंदी में बताएंऔर पढ़ें


काहे बँसुरिया बजवले – Anjoria\nफरवरी 15, 2011 काहे बँसुरिया बजवले\nरे सुधि बिसरवले\nगइल सुख चैन हमार.\nकाहे बँसुरिया बजवले.\nकँटवा कँटईहा कुछ नाहीं देखलीं\nहो कुछ नाहीं देखली.\nकँटवा कँकरिया कुछ नाहीं देखलीं\nखोजत खोजत तोहे इहाँ चलि अइली\nकाहे के मतिया फिरवले, रे डगरी भुलवले\nगाँव गिरामिन मारेला बोलिया\nहो मारेला बोलिया.\nसंग के सहेलिया करेला ठिठोलिया.\nकाहे के नाम धरवले रे दगिया लगवले.\nगइल सूख चैन हमार.\nतोरी बँसुरिया में गिनती के छेदवा\nहो गिनती के छेदवा.\nमनवा हमार पिया छलनी भइल बा.\nकाहे के पिरीत बढ़वले रे अगिया लगवले


ग्लैमर क्वीन अर्चना सिंह – Anjoria\nग्लैमर क्वीन अर्चना सिंह\nDecember 1, 2013 Editor फिल्म, मनोरंजन 0\nमॉडलिंग अउर ग्लैमर के दुनिया में जलवा बिखेरला क बाद ग्लैमर क्वीन अर्चना सिंह अब सिनेमा के रुपहला परदो पर अपना अभिनय के जादू चलावत बाड़ी.\nबॉक्स ऑफिस पर सफल रहल फ़िल्म “फूहड़ सिनेमा” से ग्लैमर क्वीन के नाम चर्चित हो गइल अर्चना सिंह एक के बाद एक भोजपुरी फिलिमन में अपना अभिनय से आपन मौजूदगी दर्ज करावत बाड़ी. अब ले तीन गो सफल भोजपुरी फिलिम – फूहड़ सनीमा, लक्ष्मण रेखा, अउर बड़का छोटका – से अर्चना आपन अलगे पहचान बना लिहले बाड़ी.\nअब हालही में अर्चना लेखक निर्देशक ओम प्रकाश यादव के निर्देशन में बनत फिलिम – सजना मंगिया सजाई द हमार – के शूटिंग पूरा क लिहली. एह फिलिम के नायक बाड़े चर्चित गायक आ नायक रवि राज दीपू.\nएहसे पहिले अर्चना एस.एस.फ़िल्म फैक्टरी के बनावल आ संजीव बोहरपी निर्देशित फिलिम “विजय पथ” के शूटिंग पूरा कइले रही. एकर नायक बाड़े विजय वर्मा.\nनिर्देशक अरविन्द चौबे के फिलिम “दिल हो गइल दीवाना तोहरा प्यार में” के शूटिंगो पूरा क लिहले बाड़ी. एह फिलिम में उनुका साथे बाड़न अरविन्द अकेला कल्लू.\nअभिनेत्री सुप्रेरणा सिंह के मंगनी शुभम द्विवेदी से भइल\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (469) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (65) निरउठ (10) नीक-जबून (15) बतकुच्चन (148) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,087) काम के बात (1) कोर्स आ कैरियर (10) खबर (501) चौपाल (85) ज्योतिष आ वास्तु (8) देश आ समाज (366) नारी-जगत (10) पर्व त्योहार (51) भोजपुरिया लाल (35) योग (1) राजनीति (60) सभा समारोह (104) स्वास्थ्य (8) साहित्य (774) उपन्यास (39) कविता (287) कहानी (52) पुस्तक चर्चा (103) भाषा (261) समीक्षा (7)\nहक्कानी हत्यारा जलील जलालुद्दीन के मौत\nदेश के 52 फीसदी लोग मोदी का खिलाफ : सर्वे रिपोर्ट\nलालू, राबड़ी, तेजस्वी का खिलाफ आरोप पत्र दाखिल


When Kamalapati filled oil in Rajnarayan s car read the full story Bhojpuri: जब राजनारायण के कार में कमलापति भरउलन तेल, पढ़य पूरी कहानी\nकमलापति त्रिपाठी (Kamlapati Tripathi) अउर राजनारायण (Rajnarayan) के बीच गजब के प्रेम देखय के मिलल रहल. दूनों नेता स्वतंत्रता संग्राम में बड़ी भूमिका निभउले रहलन. कई साल जेल में रहलन. दूनों नेतन क पैदाइश कांग्रेस रहल, लेकिन अजादी के बाद दूनों क रस्ता अलग-अलग होइ गयल. लेकिन प्यार अथाह रहल.\nLast Updated: April 6, 2021, 2:39 PM IST\nदेश में राजनीति क तस्वीर आज उलटि गइल हौ. राजनीति क लड़ाई दुश्मनी में बदलल जात हौ. एक-दूसरे के पीछे करय बदे उ कुल हथकंडा अपनावल जात हौ, जवन दुश्मन के गिरावय बदे अजमावल जाला. राजनीति में मार-काट अब आम बात होइ गइल हौ, अउर अपराधीन क दबदबा बढ़ल जात हौ. कमर के नीचे हमला करय क खुल्लमखुल्ला खेल शुरू हौ. इ सिलसिला कहां जाइके रुकी, एकर कवनो ठेकाना नाहीं हौ. पहिले अइसन नाहीं रहल. थोड़ी नैतिकता रहल, थोड़ा शर्म भी रहल. गलत काम पहिलौ होत रहल, लेकिन चोराइ-छिपाइ के. आज त सीना ठोकि के कुल कुकरम होत हौ. नेतन के आंखी में पानी नाहीं रहि गयल हौ. अपने स्वार्थ बदे उ कुछ भी कइ सकयलन.\nपहिले प्रतिद्वद्विता रहल, लेकिन प्रेम भी रहय. कभौ-कभौ त प्रतिद्वद्विता में प्रेम क अइसन उदाहरण देखाइ जाय जवने के हर संबंध अउर प्रेम से बड़ा कहल जाइ सकयला. अइसय एक उदाहरण बनारस क दुइ दिग्गज नेता कमलापति त्रिपाठी अउर राजनारायण के बीच देखय के मिलल रहल. दूनों नेता स्वतंत्रता संग्राम में बड़ी भूमिका निभउले रहलन. कई साल जेल में रहलन. दूनों नेतन क पैदाइश कांग्रेस रहल, लेकिन अजादी के बाद दूनों क रस्ता अलग-अलग होइ गयल. कमलापति कांग्रेस में ही रहि गइलन, लेकिन राजनारायण आचार्य नरेंद्र देव अउर डॉ. राममनोहर लोहिया के सोशलिस्ट पाटी के संगे होइ गइलन. दूनों नेतन क विचारधारा भले अलग-अलग रहल, लेकिन इ अलगाव स्वस्थ प्रतिद्वंद्विता तक ही सीमित रहल. दूनों नेतन के बीच क संबंध भारतीय राजनीति क एक अनमोल उदाहरण हौ.\nकमलापति त्रिपाठी व्यवस्थित नेता रहलन. अपने परिवार के भी राजनीति में आगे बढ़उलन. एक लंबे समय तक बनारस के राजनीति में औरंगाबाद हाउस क दबदबा रहल. लेकिन राजनारायण क न त कवनो हाउस रहल अउर न उ परिवार के राजनीति में आवय देहलन. इहां तक कि परिवार के कभौ संगे भी नाहीं रखलन. खांटी समाजवादी. घर फूंक तमाशा देखब राजनारायण क राजनीति रहल. राजनारायण अजीवन राजनीति में परिवारवाद क विरोध कइलन. इंदिरा गांधी के भी उ परिवारवादी राजनीति क उपज मानय अउर ओनके नीति के कारण उ ओनकर आजीवन विरोध कइलन. इहां तक कि 1977 के चुनाव में रायबरेली से इंदिरा के हराइ के भारतीय राजनीति में नया इतिहास रचलन. परिवारवाद के नाते कमलापति भी हमेशा राजनारायण के निशाने पर रहय. बहूजी अउर लोकपति त्रिपाठी के लेइके राजनारायण अक्सर कमलापति से तीखा सवाल करय, जवने क जबाब पंडित जी के न देत बनय. लोकपति त्रिपाठी कमलापति क लड़िका रहलन अउर चंद्रा त्रिपाठी उर्फ बहूजी लोकपति क पत्नी. कमलापति क सारा कामकाज बहूजी ही देखय. जवने के नाते हर ऊंच-नीच क जिम्मेदारी भी ओन्हई के ऊपर आवय. ओन्हई सबके निशाना पर रहय. राजनारायण जइसन नेता भ्रष्टाचार के मुद्दा पर हमेशा त्रिपाठी परिवार के निशाने पर लेहले रहय. लेकिन निजी तौर पर राजनारायण कमलापति क बहुत सम्मान करय.\nपंडित जी से उमर में 12 साल छोट राजनारायण के राजनीति क एकमात्र उद्देश्य जनता क सेवा, अउर जनहित में सत्ता से संघर्ष रहल, चाहे सरकार ओनके पार्टी क ही काहे न रहल होय. राजनीति क फक्कड़ फकीर राजनारायण अपने समाजवादी सिद्धांत से आजीवन समझौता नाहीं कइलन. लेकिन अपने समाजवादी उद्देश्य बदे विरोधी के आगे झुकय में उ संकोच भी न करय.\nकिस्सा 1980 के आम चुनाव क हौ. राजनीति क दूनों दिग्गज वाराणसी संसदीय सीट से एक-दूसरे के खिलाफ ताल ठोकत रहलन. कमलापति हलांकि राजनारायण के सामने चुनाव नाहीं लड़य चाहत रहलन, लेकिन इंदिरा गांधी बनारस में राजनारायण से रायबरेली के हार क बदला लेवय चाहत रहलिन अउर एकरे बदे कमलापति के अलावा दूसर कवनो मजबूत उम्मीदवार ओनके पास नाहीं रहल. इंदिरा गांधी के दबाव में कमलापति के चुनाव मैदान में उतरय के पड़ल. राजनारायण भारतीय लोक दल क प्रत्याशी रहलन. कमलापति त्रिपाठी प्रदेश सरकार में मंत्री अउर मुख्यमंत्री रहि चुकल रहलन, केंद्र सरकार में भी मंत्री रहलन. ओनके पास पार्टी के संसाधन के साथ ही अच्छा खासा निजी संसाधन भी रहल. दूसरे तरफ राजनारायण फक्कड़ फटेहाल. पूरा चुनाव अभियान आम लोगन के चंदा पर निर्भर रहल. कभौ केव गाड़ी में तेल भरावय त कभौ केव भराइ देय. हलांकि राजनारायण भी संपन्न जमींदार परिवार से रहलन, लेकिन घरे से जब कवनो नाता नाहीं त कवने मुंहे से घरे से मदद मांगय अउर घरे वाले काहें ओनकर मदद करय.\nराजनारायण एक दिन सबेरय चुनाव प्रचार पर निकलय के तइयार भइलन त ड्राइवर कहलस कि गाड़ी में तेलय नाहीं हौ. कब बंद होइ जाई कवनो ठेकाना नाहीं. राजनारायण के जेबा में पइसा भी नाहीं रहल. ड्राइवर से कहलन कि जहां तक चलि सकय लेइ चल, रस्ते में देखि जाई. एक सभा में जाए के रहल अउर गाड़ी बीच रस्ते ही रुकि गइल. राजनारायण कार से उतरि के सड़क पर. अब अइसने मनई क इंतजार रहल, जे गाड़ी में तेल भराइ देय. एतनय में दूसरी तरफ से कमलापति त्रिपाठी क काफिला उहां आइ पहुंचल. राजनारायण के बीच सड़क पर खड़ा देखि के कमलापति गाड़ी रोेकवाइ देहलन. राजनारायण पास में जाइके पंडित जी के पालागी कइलन.\nराजनारायण क तत्कालीन सहयोगी काशी विद्यापीठ छात्रसंघ क भूतपूर्व अध्यक्ष वीरेंद्र प्रताप सिंह के कहनानुसार, कमलापति पूछलन कि ‘‘अरे का भाई राजनारायण जी, काहे रस्ता रोक के खड़ा हउवा.’’ राजनारायण जवाब देहलन, ’’पंडित जी गाड़ी में तेल नाहीं हौ, तेल भरइबा तबय गाड़ी इहां से सरकी. जेबा में एकौ पइसा नाहीं हौ.’’ कमलापति हंसय लगलन अउर साथ में मौजूद बहूजी से कहलन कि ’’अरे भाई देखा जवन कुछ होय द एन्हय. इ राजनारायण हउअन. बिना टोल टैक्स लेहल आगे न जाए देइहय.’’ बहूजी राजनारायण के चंदा देहलिन अउर गाड़ी में तेल भी भरउलिन. राजनारायण फिर भी कमलापति के आगे खड़ा होइ गइलन. ’’अइसे कइसे जइबा पंडित जी, बिना आशीर्वाद देहले. विजयी होवय क आशीर्वाद द.’’ कमलापति राजनारायण के कपारे पर हाथ रखि के विजयी होवय क आशीर्वाद देहलन, अउर फिर दूनों नेता अपने-अपने दिशा में प्रस्थान कइलन. इ अलग बात हौ कि राजनारायण चैबीस हजार वोट से चुनाव हारि गइलन. लेकिन दूनों नेतन के बीच आपसी प्रेम क इ कहानी हर जीत अउर हार से बड़ी हौ. आज के जमाने के नेतन के कमलापति अउर राजनारायण से सीखय के चाही. (डिस्क्लेमर- लेखक सरोज कुमार वरिष्ठ पत्रकार हैं. यह उनके निजी विचार हैं.)


"हमार सईयां दरोगा" के शूटिंग पूरा हो गइल – Anjoria\nशिव आशिष सिने विजन का बैनर में बनल पारिवारिक भोजपुरी फिल्म ‘‘हमार सईयां दरोगा’’ के शूटिंग पिछला दिने झारखण्ड के गिरीडीह शहर में कइल गइल. ई फिलिम पूरा तरह से एगो साँच घटना पर बनावल गइल बा. फिल्म के निर्देशन रितुराज के बा. एह फिल्म में कुल आठ गो गाने बा जवनन के रौशन शर्मा आ कोमल ढिल्लन पर बखूबी फिल्मावल गइल बा. एह फिल्म का जरिये अभिनेता रौशन शर्मा के भोजपुरी सिनेमा में लांच कइल जा रहल बा.\nफिल्म के निर्माता उपेन्द्र शर्मा, निर्देशक रितुराज, गीत-संगीत धनंजय मिश्रा, छायांकन हिमांशू, नृत्यनिर्देशन रितुराज के आ मारधाड़ निर्देशन शमीम के बा. कलाकारन में रौशन शर्मा, कोमल ढिल्लन, जफर खान, एस. के. भारद्वाज, विजय खरे, सिराज खान वगैरह शामिल बाड़े.


छतीसगढ़ – टटका खबर\nदिल्ली विधानसभा (70 सीट) भाजपा (जीत+बढ़त) 32 कांग्रेस(जीत+बढ़त) 08 एएपी(जीत+बढ़त) 28 तिसर(जीत+बढ़त) 002 मध्य प्रदेश विधानसभा (230 सीट) भाजपा (जीत+बढ़त) 165 कांग्रेस(जीत+बढ़त) 058 तिसर(जीत+बढ़त) 007 राजस्थान विधानसभा (199* सीट) भाजपा (जीत+बढ़त) 162 कांग्रेस(जीत+बढ़त) 021 तिसर(जीत+बढ़त) 016 छतीसगढ़ विधानसभा (90 सीट) भाजपा (जीत+बढ़त) 49 कांग्रेस(जीत+बढ़त) 39 तिसर(जीत+बढ़त) 02 आखिरी फैसला\nविधान सभा चुनाव २०१३ के खास खास खबर\nवसुन्धरा राजे अपना जीत खातिर नरेन्द्र मोदी के धन्यवाद दिहली. शिवराज सिंह अपना जीत खातिर नरेन्द्र मोदी के नाम ना लिहले. छतीसगढ़ में भाजपा फेरू बहुमत में आइल. विजय कुमार मल्होत्रा के बेटा हार गइले. एएपी के मनीष सिसोदिया चुनाव जीतले. दिल्ली विढ़ानसभा अध्यक्ष योगानंद शास्त्री चुनाव हरलें. उनका के साहिब सिंह वर्मा के बेटा\nपियाज छीने वालन से सरकार छीन लीं कहलन मोदी\nकांकेर, छत्तीसगढ.07नवम्बर (वार्ता) भाजपा नेता नरेन्द्र मोदी कांग्रेस पर आरोप लगवलन कि उ झूठ बोल के आ फोंफर वादा क के लोग के वोट छीनत आइल बिया बाकि अब देश के नवही ओकरा से गुमराह ना होइहें. कांग्रेस अध्यक्ष सोनिया गांधी के आजुए दीहल भाषण पर निशाना साधत मोदी कहलन कि कांग्रेस त बिना कुछ\nभाजपा काम का बदले बड बड बाते करेले, कहली सोनिया\nकोंण्डागांव 07 नवम्बर (वार्ता) कांग्रेस अध्यक्ष सोनिया गांधी ने आजु एगो चुनावी सभा में भाषण पढ़त कहली कि छत्तीसगढ भाजपा सरकार का चलते पिछला दस साल में बदहाल हो गइल बा. भाजपा काम का बदले बड़ बड़ बाते करत रहेले. कहली कि पिछला दस साल में एहिजा नक्सली समस्या विकराल रूप ले लिहले बा. बहुते


गोरखपुर यूनिवर्सिटी में नेशनल एल्युमिनाई मीट के आगाज:DDU के गौतम बुद्ध हॉस्टल के 16 नंबर कमरा में छिपल बा ‘राजनाथ सिंह’ के याद - खबर भोजपुरी\nगोरखपुर यूनिवर्सिटी में नेशनल एल्युमिनाई मीट के आगाज:DDU के गौतम बुद्ध हॉस्टल के 16 नंबर कमरा में छिपल बा ‘राजनाथ सिंह’ के याद\nबिहान प्रोग्राम में शामिल होइहें रक्षा मंत्री\nएगो अइसन आवाज जौन आज पूरे देश में गूंजतिया। कब्बो ऊ बुलंद आवाज दीन दयाल उपाध्याय गोरखपुर यूनिवर्सिटी में गूंजत रहे। देश के रक्षा मंत्री राजनाथ सिंह गोरखपुर यूनिवर्सिटी के होनहार विद्यार्थी रहने। पढ़ाई से लगाएत राजनीति तक में ऊ इहवाँ बढ़-चढक़र हिस्सा लेत रहने। यूनिवर्सिटी के गौतमबुद्ध हॉस्टल का 16 नंबर कमरा, जहां ऊ रहल करत रहने। ओह कमरा में उनकर याद अजुओ छिपल बा। रविवार के एल्युमिनाई मीट के इनऑगरेशन करे बतौर चीफ गेस्ट रक्षा मंत्री राजनाथ सिंह आ रहल बानें। ऊ हॉस्टल स्थित आपन कमरा के देखे जा सकत बानें। ई मान के डीडीयू प्रशासन 16 नंबर कमरा के पेंट पालिश करा के ओके मेंटेन कइले में लग गइल बा। शुक्रवार के ओह कमरा में युद्धस्तर पर काम चलत रहल।\nकमरा नंबर 16 के बदलल सूरत\nशुक्रवार के गौतमबुद्ध हॉस्टल में साफ-सफाई का काम तेजी से चल रहल बा। उहवें, राजनाथ सिंह के कमरा नंबर 16 में करीब आधा दर्जन मजदूर लागल रहने, केहू पेटिंग करत रहे, त केहू वायरिंग के काम करत रहल। दरवाजा से लगाइत पूरा कमरा के सूरतवे बदल गइल रहल ।\nसाल 1971 पास आउट बानें राजनाथ सिंह\nडीडीयू के फिजिक्स डिपार्टमेंट के प्रो. लल्लन यादव बतवनें कि रक्षा मंत्री राजनाथ सिंह एह डिपार्टमेंट के सबसे होनहार स्टूडेंट रहने। ऊ फिजिक्स से एमएससी कइले रहने। राजनाथ सिंह 1971 पास आउट बानें। प्रोफेसर ने बतवनें कि राजनाथ सिंह अपने गुरू प्रो. एलएएन त्रिपाठी के अंडर में पीएचडी में रजिस्ट्रेशनो करवले रहने। लेकिन राजनीति में एक्टिव होखले के बाद ऊ एके पूरा नाई कs पवलें।\n2472100cookie-checkगोरखपुर यूनिवर्सिटी में नेशनल एल्युमिनाई मीट के आगाज:DDU के गौतम बुद्ध हॉस्टल के 16 नंबर कमरा में छिपल बा ‘राजनाथ सिंह’ के यादyes


सऊदी की सबसे बड़ी तेल रिफाइनरी कंपनी पर बड़ा हमला, रियाद में…. – Akhand India\nसऊदी की सबसे बड़ी तेल रिफाइनरी कंपनी पर बड़ा हमला,...\nExclusively Reported First at: सऊदी की सबसे बड़ी तेल रिफाइनरी कंपनी पर बड़ा हमला, रियाद में….


Ajit Kumar Gupta's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ajit Kumar Gupta's Likes Ajit Kumar Gupta's Page\nजय भोजपुरी leftacomment for Ajit Kumar Gupta"प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला…"Nov 7, 2012Rajeev Mishra "राजीव भोजपुरिया" leftacomment for Ajit Kumar Gupta"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Nov 5, 2012Ajit Kumar Gupta is nowamember of JaiBhojpuri.comOct 27, 2012 Welcome Them! RSS


लहँगा उठा देब रिमोट से – Anjoria\nअक्टूबर 29, 2012 भउजी हो\nमठिया पर के बाबा त आजु लुत्ती फेंकत रहुवन.\nकाहें बबुआ ?\nभभीखना अपना ट्रैक्टर पर गाना बजावत जात रहुवे “लहँगा उठा देब रिमोट से”. गाना सुनते बाबा पिनक गउवन आ लगलन खीसि लुत्ती फेंके.\nबाबा के खीस कवना बाति पर रहुवे ? लहँगा उठवला पर कि ओकरा के रिमोट से उठवला पर ?\nउनुका त पूरा गनवे पर विरोध रहुवे. सरापत रहुवन कि ससुरा भोजपुरी के बदनाम करि के राख दिहले बाड़न स.\nत बाबा के हिन्दी फिलिमन के गाना काहे ना सुनवा दिहनी ? “चोली के पीछे क्या है, लहँगे के नीचे क्या है” चाहे “बात थी यार एक बेर की, बढ़ के हो गई सवा सेर की.” उनुकर जानकारी कुछ बढ़ जाइत. अरे भाई सिनेमा ह कवनो धार्मिक प्रवचन त ह ना.\nबाकिर बाबा के कहना बा कि ससुरन के सुने के बा त सुनऽ सँ दोसरा के काहे सुनवावत बाड़े सँ ?\nत बाबा से पूछनी काहे ना कि सभा समारोहन में, पूजा वगैरह में, अजान वगैरह में लाउडस्पीकर लगा के दोसरा के काहे सुनावल जाला? सुतल मुश्किल कर देला लोग.\nभउजी, हम त कह दिहनी कि बाबा अनेरे खिसियाइल बाड़ऽ. भोजपुरी खातिर आजु ले कइलऽ का ? आ रहल बात भोजपुरी के, त ऊ तोहरा भरोसे जिन्दा नइखे अपना लोक भरोसे बा.\nखैर ई छोड़ीं. बताईं कि लहँगवा उठल कि ना रिमोट से ? काहे कि उठी त तबहिए नू जब लहँगो में रिमोट के रिसेप्टर लागल होखी ?\nरहे द भउजी. अइसनका लोग से कुकुर बझाँव ना करे के.


खबर भोजपुरी में (सोमार, 11 मई 2015) – टटका खबर\nMay 11, 2015 News in Bhojpuri, आईपीएल, छपरा, जनता परिवार, परसा, परीक्षाफल, बलिया, बिहार बोर्ड, भोजपुरी में खबर.\nअतवार का दिने अयोध्या चहुँपल केन्द्रीय गृहमंत्री राजनाथ सिंह श्रीराम जन्मभूमि मंदिर आ हनुमानगढ़ी के दर्शन कइलन आ कहलन कि राम मन्दिर बनवाए खातिर तइयार होखला का बावजूद भाजपा का लगे राज्यसभा में बहुमत ना रहला का चलते कानून बनावल संभव नइखे. ई पूछला पर कि राज्यसभा में बहुमत मिलला का बाद का होखी त कहलन कि ई सवाल काल्पनिक बा एहसे एह बारे में कुछऊ बोलल बेजांय होखी. कहलन कि एह बारे में सुप्रीम कोर्ट के फैसला आवे के इंतजार करे के चाहीं. राजनाथ सिंह अयोध्या के दीनबन्धु नेत्र चिकित्सालय के वाह्य रोगी विभाग आ चिकित्सक आवास खातिर भवन बनावे ला भूमि पूजनो कइलन.\nबने का पहिलही बिखरे का कगार पर लउके लागल बा जनता परिवार के नयका संस्करण. अतवार का दिने सपा नेता राम गोपाल यादव साफ कह दिहलन कि अबहीं विलय के मतलब एके बा सपा के बरबादी. कहलन कि बिहार के चुनाव कपारे पर बा. पहिले ओहिजा सीट का बारे में सहमति बना के लालू प्रसाद आ नीतीश कुमार लड़ लेस. चुनाव का पहिले विलय के बात करी लोग त दुनू जने के चुनाव चिह्न छीना जाई आ जनता में बेमतलब के भरम पैदा हो जाई. विलय का बाद सपा के साइकिलो छीना जाए के डर बा आ एही सब तकनीकि कारण से जनता परिवार के विलय के बात फेरू रुक जाए के पूरा अनेसा बन गइल बा. असल बात ई बा कि सपा के बहुते नेता लोग नइखे चाहत कि बिहारी नेतवन का फेर में आपन गरदन फँसा लेव लोग. लालू आ नीतीश कव दिन ले साथ चल पइहें केहु ना बता सके. एह हाल में सपा आपन बरबादी काहे करो जब ओकरा एह विलय से कवनो फायदो नइखे होखे वाला.\nपश्चिम बंगाल के बर्नपुर में आधुनिक इस्‍को इस्‍पात संयंत्र के उदघाटन करत प्रधानमंत्री नरेन्द्र मोदी कहलन कि केंद्र आ राज्‍य सरकारन का बीच मतभेद हो सकेला बाकिर देश के विकास के बात आवे त ओहमें कवनो मतभेद ना होखे के चाहीं. कहलन कि केन्द्र आ राज्य सरकारन के मिल के टीम इंडिया के भाव संगे काम करे के जरूरत बा. एह मौका पर मुख्‍यमंत्री ममता बनर्जी ओ मौजूद रहली आ कहली कि विकास आ लोगन के जिनिगी सँवारे ला केंद्र आ राज्य के मिल जुल के काम करे पड़ी.\nसंसद के सत्र चलत होखला का बावजूद छप्पन दिन के अज्ञातवास करेवाला राहुल का लगे बिहार आवे के समय नइखे भेंटात काहे कि अबहीं संसद के सत्र चलत बा. बहुत जल्दी भइल त अगिला महीना ले बिहार खातिर समय निकाल पइहें आ अप्रैल में भूकंप के शिकार भइल परिवारन से मुलाकार करे जा सकेलें.\nपाकिस्तान में हेलीकॉप्टर गिरावे के जिम्मेदारी लेत इस्लामी आतंकी संगठन तालिबान एगो वीडियो जारी क के पाकिस्तान के धमकवले बा कि अइसन हमला ऊ सब अल्लाह के मेहरबानी से आगहुं करत रहीहें. तालिबान के एह हमला में दू गो राजदूतन समेत सात लोग के जान चल गइल रहुवे. पाकिस्तान सरकार बात दबावे खातिर ओकरा के हादसा बतावत बिया.\nअपना सरकार के पहिलका साल पूरा होखे का मौका पर विरोधियन के लगातार हमला का बावजूद छप्पन ईंच के छाती वाला नरेन्द्र मोदी पर कवनो असर नइखे लउकत. उनकर कहना बा कि ऊ ढेला के जबाब ईंटा से देबे पर विश्वास ना करस. उनकर कहना बा कि देश के विकास का दिसाईं लगातार आगे बढ़त देख कुछ विरोधी गोल छटपटात बाड़े बाकिर आवे वाला बरीसन में देश के बढ़न्ती देख के सभे मान ली कि उनकर सरकार देश खातिर काम करे वाली सरकार हीय.\nयूपी के भदोही जिला में एगो रेल क्रासिंग पर अतवार का सबेरे एगो कार के दिल्ली से वाराणसी जात स्वतंत्रता सेनानी एक्सप्रेस टक्कर मार दिहलसि जवना से कार पर सवार चार लोग के घाँवे पर मौत हो गइल. सभे गोपीगंज इलाका के चकराजाराम तिवारीपुर गांव के रहलें. ट्रेन के इंजनो के नुकसान चहुँपल आ ज्ञानपुर रोड टीसन पर ओकरा के बदल के दोसर इंजन लगाके ट्रेन के आगा भेजल गइल.\nशेयर बाजार में आइल बड़हन गिरावट का पाछे विदेशी निवेशकन के चिंता बतावल जात बा. उनुका लागत बा कि एहिजा के कमाई पर टैक्स देबे के पड़ जाई. एही चलते नाहियो त बारह हजार करोड़ के बिकवाली कइले बाड़े विदेशी निवेशक एह महीना ले.\nनौ के लकड़ी नब्बे खरच. एक रुपिया के नोट छापे में खरचा एक रूपिया से बेसी भइला का चलते सरकार एक रुपिया के नोटे छापल बंद करा दिहले रहुवे. बाकिर अब फेरू हर साल 15 करोड़ नोट एक रुपिया के छापे के फैसला कइले बिया.\nअब्राहम डिविलियर्स के बनावल 133 रन के धमाकेदार पारी का बदौलत रॉयल चैलेंजर्स बैंगलोर अतवार का दिने वानखेड़े स्टेडियम में करावल मैच में मुंबई इंडियंस के 39 रन से हरा दिहलसि. एह हार का साथही लगातार पाँच मैच जीतत आइल मुंबई इंडियंस के जीत के लाईन टूट गइल. दोसर मैच में चेन्नई सुपर किंग्स चेन्नई में भइल मैच में राजस्थान रॉयल्स के हरा दिहलसि. एकरा साथही चेन्नई सुपर किंग्स अंक तालिका में फेरू सबसे माथ पर आ गइल बा.\nमुंबई पर पाकिस्तान से आइल इस्लामी आतंकियन का हमला में शामिल सरगना के मिलल पाकिस्तान के सरपरस्ती का बावजूद रुपिया कमाए का फेर में बीसीसीआई पाकिस्तान संगे क्रिकेट मैच खेले ला तइयार हो गइल लागत बिया. पाकिस्तान क्रिकेट बोर्ड के प्रमुख शहरयार खान कहलन कि उनकर देश दिसंबर का महीना में यूएई में सीरीज के मेजबानी करे ला तइयार बावे, उहो जानत बाड़े कि मौजूदा माहौल में कवनो देश पाकिस्तान जा के खेले ला तइयार नइखे होखे वाला.\nशहीद भगत सिंह के अपराधी बतावे वाला गाँधी के परनाती तुषार गाँधी पर जालंधर में मुकदमा दर्ज करावल गइल बा. मोहनदास करमचंद गाँधी के परनाती तुषार के कहना बा कि भगत सिंह अपराधी रहलन आ एही से मोहनदास गाँधी उनुका खिलाफ रहलन.\nउड़ीसा के कटक में 13 मई होखे जात अंडर-14 बालिका वर्ग के राष्ट्रीय फुटबॉल प्रतियोगिता में बिहार के छपरा जिला के परसा से दू गो लड़िकियन के शामिल कइल गइल बा. परसा के विशुनपुर निवासी राजेश्वर राय के बेटी प्रिया कुमारी आ दारोगा राय के बेटी प्रियंका कुमारी परसा हाई स्कूल के दसवीं में पढ़ेली आ एह लोग के बिहार के टीम ला चुन लिहल गइल बा.\nबिहार के बेगूसराय, रोहतास आ बक्सर जिल‌न में अलग अलग घटना में आठ गो लड़िकन के डूब के मर गइला के खबर आइल बा. ओने यूपी के कैबिनेट मंत्री शाहिद मंजूर के बेटी के उत्तराखंड में रिषिकेश का लगे लक्ष्मणझूला इलाका में गंगा नदी में डूब गइला के खबर बा. ऊ अपना सहेलियन संगे नहाए गइल रही.\nभोजपुर के कोइलवर में एगो बेकाबू ट्रक से कचरा के मोटरसाइकिल से जात दू गो नवहियन के मौत हो गइल.\nबिहार विद्यालय परीक्षा समिति के इंटर विज्ञान के परीक्षाफल 15 मई के आ कला अउर वाणिज्य संकाय के परीक्षाफल 22 मई के निकालल जाई. जून ले मैट्रिको के रिजल्ट दे देबे के तइयारी चलत बा.\nयूपी के स्वास्थ्य राज्यमंत्री नितिन अग्रवाल अतवार का दिने बलिया जिला अस्पताल के नया भवन के उद्घाटन कइलन जवना में इमरजेंसी आ पोस्टमार्टम हाउस के काम होखी. एह मौका पर कैबिनेट मंत्री अम्बिका चौधरी आ नारद राय समेत अनेके लोग मौजूद रहल.\nगर्मी के मौसम में होखे वाला भारी भीड़ देखत गोरखपुर आ दिल्ली के आनन्द विहार टीसन का बीच प्रीमियम साप्ताहिक विशेष रेलगाड़ी अउर छपरा आ दिल्ली के बीच जन साधारण साप्ताहिक विशेष रेलगाड़ी चलावल चलावल जाई.\nएह साल उमेद बा कि मॉनसून समय पर आ जाई आ पहली जुन के केरल का किनार पर चहुँपे के पूरा उमेद बा. एह साल 93 फीसदी बरखा होखे के उमेद जतवले बावे मौसम विभाग.\nखबर भोजपुरी में (अतवार, 10 मई 2015)\nभोजपुरी में देश दुनिया के खबर (मंगल, 12 मई 2015)


एगो सोझासोझी जवन भइबो कइल आ भइबो ना कइल – टटका खबर\nMay 4, 2019 एनडीटीवी, राहुल गाँधी, सोझासोझी\nदू दिन पहिले अपना स्वामी (भा स्वामिन) भक्ति ला मशहूर टीवी चैनल बाकायदा ट्वीटियाइल कि ऊ राहुल गाँधी के एगो जोरदार बेबाक सोझा सोझी प्रसारित करे वाला बा. ओह सोझासोझी के कुछ हिस्सा परोसबो कइलसि अपना ट्वीटर खूटा पर. बाकिर जब सब कुछ हो गइल तब पता ना कवना कारण ओह सोझासोझी के टीवी पर ना देखावे के फैसला ले लीहल गइल.\nकुछ लोग कहत बा कि सोझासोझी राहुल के पप्पू इमेज अतना जोरदार आ बेबाकी से देखावे जात रहल कि ओकरा के देखावे से मना कर दीहल गइल. वइसहूं राहुल के भाषण भा बयानन से सही सही मतलब निकाल लेबे वाला विद्वान अबहीं ले सामने नइखे आइल.\nआंकड़ा आ गिनिती से त राहुल भवे-भसुर वाला रिश्ता राखेलें. भरसक फरका रहे के कोशिश करेलें. 72 हजार कब 32 लाख हो जाई, कहाँ से 25 हजार करोड़ लोग पैदा हो जाई, अठन्नी के खरीददारी में साढे सात रुपिया के बेइमानी हो जाई एह सब से उनुका कबहूं मतलब ना रहल. आ दरबारियन के टोल एह मतिसुन्न अधबूढ़ लड़िका के समझावहूं के हिम्मत ना राखे.\nबाकिर सोझासोझी लिहला का बाद ओकरा के प्रसारित ना करे के फैसला एनडीटीवी के मलद्वार के घाव बन के रहि गइल बा. ना देखावे जोग बा ना बरदाश्त करे जोग. तरह तरह के बयानबाजी हो रहल बा कि सोझासोझी रहबे ना कइल ई. अलग बाति बा कि कांग्रेस ओकरा वीडियोग्राफी जरुर कइले रहुवे बाकिर चैनल के पँहुच ओह रिकार्डिंग ले नइखे. अब या त चैनल ई मानि के चलत बा कि पूरा देश कांग्रेसियने का तरह मंदबुद्धि मतिसुन्न हो गइल बा आ ऊ एह बाति के बेझिझक मान ली कि टीवी चैनल वीडियो रिकार्डिंग नइखे करवले.


बलिया नगर विधायक पर मारपीट के आरोप – टटका खबर\nबलिया जिला पैकफेड के इंजीनियर हंदयानंद चौबे नगर विधायक नारद राय का खिलाफ थाना में शिकायत दर्ज करवले बाड़न कि विधायक उनुका से मारपीट कइलन, धमकवलन आ निर्माण कार्य में रुकावट पैदा कइलन. ओने इंजीनियर का खिलाफ सपा नेता भीम सिहं शिकायत लिखववले बाड़न कि निर्माण कार्य में गड़बड़ी कर के रुपिया गबन कइल जात बा.\nजाने के बात ई बा कि जिला अस्पताल में पुरनका इमरजेंसी के तूड़ के ओहिजा एगो नया इमरजेंसी बनावल जात बा. एह पर आरएसबीवाई से चार करोड़ रुपिया के आवंटन बा. बहुत दिन से रुकल काम कुछुए दिन पहिले शुरू भइल रहुवे कि ई बवाल खड़ा हो गइल बा. विधायक नारद राय के कहना बा कि ओह जगहा पर नया इमंरजेंसी ना बना के ट्रामा सेंटर बनावल जाई आ एकरा खातिर मंजूरी मिल चुकल बा.\nTags: जिला अस्पताल, नारद राय, बलिया


एक कप चाह – भोजपुरी साहित्य सरिता\n(हमार मूल fb पोस्ट के भोजपुरी रूपांतरण)\n‘चाह’ जिनगी ह । ‘चाह’ एगो एहसास ह। ‘चाह’ विरह के तड़प ह । ‘ चाह’ मिलन के मिठास ह । आरा -बलिया -छपरा ह ‘चाह’ । ‘चाह’ भजपुर- रोहतास ह। ऋतु में वसंत आ माह मधुमास ह। तबे त सभका के पेय ई ख़ास ह।\nएही से केहू चाह के बारे में कहले बा-\n“तू पूनम हम अमावस, तू कुल्हड़ वाली ‘चाह’ हम बनारस”\n“अइसन ए गो ‘चाह’ सभका होखे नसीब ,कि हाथ मे होखे कप आ सामने महबूब”\n‘चाह’ के चाह में छछनत एगो प्रेमी भा कवि के शब्द देखीं-\n” ‘चाह’ के कप से उठत धुँवा में,\nहमके तहार शक्ल नज़र आवे ला।\nतहार एही खयाल में खो के अक्सर\nहमार ‘चाह’ ठंढा होखे लागे ला।”\nदेखीं ए गो कवि जी ‘कुल्हड़’ आ चाय के बीच ‘रोमांस’ के कइसे कल्पना कर$ ताड़न–\n“जरा$ के आपन करेज़ा , ‘चाह’ के बाहीं में भरे ला, ई कुल्हड़ जइसन इश्क भला के करेला ?”\n‘चाह’ खाली ए गो शब्द आ ए गो पेय पदार्थ ना ह , वल्कि ‘चाह’ इश्क ह ‘चाह’ प्रियतमा ह । ए गो के बनावे के परे ला आ एगो के मनावे के पड़ेला। आ जदि ए में ए गो बिस्किट डालीं त अइसे टूटे ला जइसे इश्क में डूब के दिल टूटे ला । निमन लागे ला डूबत सूरज के साथ छत भा छज्जा प चाह पियल, अदरख -इलाइची के साथे कतरा-कतरा जियल ।\n‘चाह’ बने ला कइसे ?\n“तनिका पानी ‘रंज’ के उबाल दीं ।\nखूब सारा दूध खुशी के ओ में डाल दीं ।\nतनिका पत्ती ख़यालन के\nज़रा सा ‘गम’ के कूट के महीन\nहंसी के ‘चीनी’ मिला दीं ।\nखौले दीं ख़्वाबन के\nकुछ देर तक..\nई जिनगी के ‘चाह’ ह ज़नाब !\nघूंट घूंट के मज़ा लीं।”\nअब तनी बात ‘चाह’ के इतिहास प। ई ‘चाह’ ओकरे देन ह जवन माटीलगना कोरोना के आविष्कार कइलस। बात ह 2737 BC के । एक दिन चीन के सम्राट शेन नुंग के राखल गरम पानी के कप मे हवा के झोंका से उड़ के कुछ सूखल पतई गिर जाता । जेसे पानी मे रंग आ जाता आ जब चुस्की लिया ता त गजबे स्वाद आ जाता । फिर का , शुरू हो गइल ‘चाह’ के सफर ।सन 350 में पहिलका हाली ‘चाह’ पिये के परम्परा के उल्लेख मिलेला। 1610 ई. में डच व्यापारी लोग चीन से ‘चाह’ के यूरोप ले गइल ।\nकवि राज किशोर सिंह जी कह$ तानी –\n“एक कप चाह\nदूध चीनी के खाली घोल ना ह\nप्रेम के उपहार ह\nअतिथिलोगन के स्वागत\nआगंतुकन के सत्कार ह।”\nखलसा बातचीत के बहाना ह\nबराबरी के सूचक ह\nप्रेम के ठिकाना ह।”\n‘चाह’ एगो अइसन पेय ह जवन कि चौक – चौपालन प होखे वाली बतकहीन के सम्बल दे के लोकतंत्र के मजबूती देला। एगो अइसन पेय ह जवन कॉलेज के कैंटीन से ले के गांव के झोपड़ीनुमा दुकान में भी उपलब्ध हो के साम्यवाद के बल देला । भारत में चाहे कतनो भाषायी आ सांस्कृतिक भिन्नता होखे मुसाफिरन के देश के हर कोना में व सस्ता में उपलब्ध हो ला ।ए गो अइसन पेय जवन कि अमीरी आ गरीबी के भेद के पाट देला।\n“धनवानन के ‘चाह’\nगरीबन के उपहार\nधनहीनन के चाह\nअमीरन के सत्कार\nएह ‘अफरा तफरी जिनगी’ में\nजहाँ मितव्ययिता के बोलबाला बा\nओहिजा आतिथियन के स्वागत में\nसबसे अगहर ‘चाह’ के प्याला बा।”\nभारत मे ‘चाह’ के इतिहास प बात कइल जाव त 1815 ई. में कुछ अंग्रेज यात्रियन के ध्यान आसाम में उगे वाली चाय के झाडियन प गइल जवना से उहवाँ के कबीलाई लोग एगो पेय बना के पीयत रहे। भारत के गवर्नर जेनरल लार्ड बैंटिक 1834 ई. में ‘चाह’ के परम्परा भारत मे शुरू करे के सम्भावना तलाशे खातिर ए गो समिति के गठन कइलन। एकरा बाद 1835 में असम में ‘चाय के बगानन’ के लगावल गइल ।\nएगो जानल मानल कवि के कहल ह –\n” सिंधु मंथन में अमृत मंथन के बदले चाय के ही प्याली निकलल होई ।” चाय के महिमा से परिचित हो के लोग भांग, मदिरा आ अफ़ीम आदि जहरीली चीजन के खाइल छोड़ के ‘चाह’ के स्वास्थ्यवर्धक चरणन के सेवन करेला ।\nकाका हाथरसी जी अपना चाय चक्रम में लिख$ तानी –\n“एकहि साधे सब सधे, सब साधे सब जाय,\nदूध- दही- फल अन्न-जल, छोड़ पियल जाव चाय।\nछोड़ पियल जाव चाय, अमृत बीसवीं सदी के,\nजग-प्रसिद्ध जइसे गंगाजल गंग नदी के।\nकहँ ‘काका’, एह उपदेशन के अर्थ जानीं जा ,\nबिना चाय के मानव-जीवन व्यर्थ मानीं जा।”\nजब कभी ‘अखियां चार’ हो गइल, आ उनकर माई रवा के ‘चाह’ प बोलावस त समझीं जिनगी गुलज़ार हो गइल । तबे त, आशिक लोग कॉफी से ज़्यादा ‘चाह’ के तवज़्ज़ो देला –\n“चाह पर बोलाव$ त कुछ घर जइसन माहौल बनी ।\nई तहार कॉफी प बोलावल त\nऑफिस जइसन लागेला।”\n‘चाह’ तहार अनगिनत बा गुण । तोहके पी के कवि आपन कविता लिखस, संगीतकार बनावस नया-नया धुन ।चाह बना के ले जा त, बीबी जास मान। चाय रूपी घूस से दफ्तर में बन जाए काम। चाय के बिना सुबह आ शाम अधूरी। चाय के बिना ट्रेन के सफ़र के बढ़ जाला दूरी ।\nएही से त ‘काका’ कह गइलन-\n“प्लेटफारम प यात्री, पानी ला चिल्लाय,\nपानी वाला नइखे ,’चाह’ पिहीं जा ‘चाह’ ।\n‘चाह’ पिहीं जा ‘चाह’, हिला के बोललस दाढ़ी,\nपइसा लिहीं निकाल,नाहीं त छूटल गाड़ी।\nकाका पी के चाह, बिरोधी दल के नेता,\nधुँवाधार व्याख्यान सभा-संसद में देता ।”\nकुछ वैयाकरण लोग संस्कृत में ‘चाय’ या चाय में संस्कृत ढूंढे ला। ‘चि + ल्युट्\n=चयनम् : चयनम्+णिच्=चायनम् : ‘चायृ’ पूजा निशामनयो: – भ्वादि गण के धातु से अर्थ लीं त ‘चाय’ श्रमजनितक्लेश के शमन करे ला।अष्टाध्यायी में ‘बहुलं छन्दसि’ के प्रकरण में ‘चेकीयते यङिपरे चायः…’ आवे ला। निरुक्ते चायमानः में धातु ‘चय’ भी बा।चयतेति चायः। जवन इकठ्ठा कइल जाला या जवन चाहल जाला । शायद एहीसे भोजपुरी में चाय के ‘चाह’ आ पंजाबी में ‘चा’ कहल जाला।\n” ‘चाह’ पूछलस हमरा से कि बोल$ हमार अहमियत का बा ?\nत हम कहनी-\nमत पूछ कि केतनी कीमत बा तहरो ?\nहमार बनारस जइसन दिल मे तू गंगा जइसन लागे लू ।”\nदुनिया भर में ‘चाह’ प बहुत से किताब भी लिखाइल बा । कुछ प्रमुख किताब बा – सुरेश प्रसाद जी के लिखल -‘चाय महाकाव्य’, दिव्य प्रकाश दुबे के लिखल ‘मसाला चाय’, Aaron Fisher के The Way of Tea , विश्वनाथ घोष के लिखल चाय-चाय, मैरी आ रॉबर्ट हीस के लिखल ‘ The Story of Tea , लिंडा गेलार्ड के -The Tea Book इत्यादि ।\nचांद प प्लॉट खरीदे के मनसा से एक जना कहलन-\n“सुनेनी कि चाँद पर पानी खोजाइल बा ।\nअब त बस दूध, चीनी आ चायपत्ती ही ले के जाईब जा।”\nकुछ लोग कहे ला कि ‘चाह’ एगो नशा ह । हम त कह$ तानी कि-\n” नशा जे करेके बा, त चाहे के कइल जाव।\nइश्क से त फिर भी अच्छा बा।\nनशा इश्क के बुरा बा गालिब\nमहबूब के हाथ के ज़हर भी ‘चाह’ लागे ला।”\nएह प्रकार से ‘चाह’ के महिमा अपरंपार बा। ‘चाह’ ए गो संस्कार बा। ईश्वर के दिहल अनमोल उपहार बा। जब माथा में होखे दरद त ‘चाह’ ए गो उपचार बा। रात भर पढ़ने वाला छात्रन खातिर नींद से लड़े के हथियार बा। आ सबसे बड़ खूबी त ई बा कि ‘चाह’ भारत के प्रधानमन्त्री बनावे के अचूक औजार बा ।एहीसे —\n“चलीं एह बेफ़िक्र दुनिया के खुल के जीहल जाव।\nसब काम छोड़ के\nपहिले एक कप ‘चाह’ पीयल जाव।”\nबिबेका नन्द मिश्र, लेक्चरर, दिल्ली प्रशासन


सबसे लोकप्रिय बिल्ली नस्लों में से एक. torbie बिल्ली के बच्चे. सौंदर्य - 800x600 मुफ्त डाउनलोड के लिए वॉलपेपर\nटैग: पालतू जानवर · बिल्ली पशु · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बड़े पंजे के साथ बिल्लियों की नस्लों · अंगीकरण · बिल्ली के बच्चे की नस्लों · torbie बिल्लियों · घर में पालतू जानवर विचारों · torbie बिल्ली · वंडरफुल · गुच्छेदार कान · torbie बिल्ली के बच्चे · शराबी बिल्ली पृष्ठभूमि · दोस्ताना बिल्ली नस्लों · हर्षित · तस्वीरें · 800 x 600 · 800*600 · 800x600 · वॉलपेपर · 800-600 · 800 * 600 · 800 - 600 · 800/600


सुरक्षा खातिर सारनाथ मे मिशन क्लीन – टटका खबर\nवाराणसी के सारनाथ बौद्ध तीर्थ स्थल आतंकियन का निशाना पर होखला का चलते आपरेशन क्लीन शुरु कइल गइल बा. एह क्रम में चौखंडी स्तूप समेत अनेक प्रमुख मंदिरन का लगे से अतिक्रमण हटावल गइल बा. जे विरोध कइल ओकरा के पुलिस चहेट भगवलसि. सारनाथ मंदिर आ आसपास के इलाका पर कडा नजर राखल जात बा साथ ही इलाका के होटल आ लॉजनो पर निगरानी बढ़ा दीहल गइल बा.\nजाने जोग ह कि सारनाथे में भगवान बुद्ध ज्ञान प्राप्ति का बाद अपना पांच गो शिष्यन के पहिला उपदेश दीहले रहले. एहिजे से दुनिया भर में बौद्ध धर्म के प्रचार भइल.\nसारनाथ मे चीन, श्रीलंका, जापान, थाईलैण्ड, बर्मा समेत तमाम बुद्धिस्ट देशन के मंदिर बा जहाँ हर साल लाखौ बौद्ध पूजा अर्चना ला आवेले. एहिजा के एगो मंदिर में भगवान बुद्ध के दांत राखल बा. आ एगो बड़हन म्यूजियम में खुदाई मे निकलल सामान राखल गइल बा.\nTags: बौद्ध, भगवान बुद्ध, सारनाथ


मलखाचक में इनार में कूदल औरत के मौत – टटका खबर\nसारण जिला के दिघवारा इलाका के मलखाचक गांव में इनार में गिरल अपना लइकन के आवाज सुन के विजय सिंह के पत्नी मालती इनार में कूद पड़ली. गाँव के लोग हल्ला सुन के जुटल आ तीनो के निकालल. बाकिर एह दौरान मालती के मौत हो चुकाल रहुवे. घटना के जानकारी पर चहुँपल पुलिस पंचनामा कर के लाश परिजनन के सँउप दिहलसि.\nTags: दिघवारा, मलखाचक, सारण


कार्बन Titanium S10 Price in India, Full Specs - February 2020 | Digit\nउत्पाद के नाम : Karbonn Titanium S10\nकार्बन Titanium S10 Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 294 पर इंच बा | फोन 1.3 Ghz Quad कोर प्रोसेसर से संचालित बा और एकर रैम 1 GB बा. कार्बन Titanium S10 Android 4.4 ओएस पे काम करेला.\nकार्बन Titanium S10 Smartphone September 2014 मे लॉंच भईल रहे|\nकार्बन Titanium S10 मे कनेक्टिविटी के तरीका बा : ,GPS,HotSpot,\nकार्बन Titanium S10 के कैमरा मे Auto Focus,,Video Recording लोड बा|\nकार्बन Titanium S10 Price in India\nWriteareview on कार्बन Titanium S10


धुँधुआइल जनचेतना आ साहित्य पर संकट – Anjoria\nमार्च 25, 2021 अशोक द्विवेदी, धँधुआइल जनचेतना, भोजपुरी पत्रिका पाती, समकालीन भोजपुरी कविता, साहित्य पर संकट\n(कविता-अंक ”पाती“, सितम्बर-1993 से मार्च 2021 अंक में फेरु प्रकाशित)\nआज के असहाय, उपास, बेचैन आ फिकिरमंद अदिमी के दिनो-दिन झुरात जीवन-रस आ सौंदर्य-चेतना के महसूस करे वाला रचनाकार का सोझा सबसे पहिले जेवन चुनौती बा- ऊ ‘जोगवला’ आ ‘जगवला’ के बा। आडियो-वीडियो का धुआँधार में लिखित-साहित्य के अस्तित्व पर अइसन संकट कबो ना घहराइल रहल हा।\nआधुनिकता का पइसार का साथे कई गो विकृतियो समाज में आ गइली सन। ओम्में सबसे खतरनाक विकृति रहे सांस्कृतिक चेतना आ स्तरीय साहित्य से लोगन के विरक्ति। कुछ लोग एकरा खातिर आजु के व्यस्त आ कठिन जिन्दगी के आ कुछ खुद साहित्यकार के कारन मानेला। हमरा समझ से भारतीय जनमानस आ ओकरा सोच के भटकावे-, ओकरा के घटिया फिलिम आ बाजारू साहित्य का ओर झुकावे वाला ‘माध्यम’ आ ‘लोग’ ज्यादा जिमवार बा। मीडिया आ सरकार एह विकृतियन के रोक का बजाय चुपे-चुपे प्रोत्साहित कइलस। व्यवसायीकरण धीरे-धीरे सभके दबोचत चलि गइल।\nआजु देश के बड़-बड़ अखबार आ पत्रिका बन्द होत जा रहल बाड़न स। त छोट-मोट पत्रिकन के का औकात? टेप, टी0वी0 आ वी0डी0ओ0 का एह घुमगज्जर में साहित्य के सरलीकृत मनोरंजन के चीझु बनावे के साजिश आ अभियान चल रहल बा। आ सरकार मने-मन खुस होतिया कि चलऽ हमनी का तरफ से जनता के ध्यान बँटल बा। देश के नामीगिरामी समाजिक आ साहित्यिक संस्था खाली नाँवें के नौबत बजावत बाड़ी सन। कबो साल-दू साल पर कवनो समारोह भा कवनो अधिवेशन आ ओमे अपना हया-लाज के केहूँ तरे तोपला-ढँकला का अलावे एह संस्थन में कवनो चेतना जगावे आ नया बदलाव खातिर संघर्ष करे के प्रवृत्ति मू गइल बा।\nअइसना में हर साहित्यकार-पत्रकार के कर्त्तव्य बा कि ऊ अब्बो से आत्मनिरीक्षण करो। आत्मविस्मृति आ आत्ममुग्धता से उबरि के एकजुट होखो… मिलि जुलि के हर जगह अइसन-जागरूक मंच बनाओ जहाँ से एह विकृतियन के दूर करे के जुझारू अभियान चलावल जा सके। कवि सम्मेलन आयोजित करे वाला लोगन से निहोरा बा कि ऊ विदूषक आ भांड़ कवियन से परहेज राखो आ जनचेतना के जगावे आ ओकरा ‘सोच’ के बदले वाला स्तरवान कवियन के प्रोत्साहित करो। सघन विचार गोष्ठियन में, उत्कृष्ट प्रतिनिधि साहित्य पर चर्चा होखो; गम्भीर, सरस आ उद्देश्यपूर्ण कविता के पाठ होखो।\nसंवेदनशीलता कवि के पहचान हऽ। ऊ एही का जरिये समय-सत्य के साक्षात्कार करेला। अपना युगबोध के सहज संस्कृति-चेतना से सँवार के समाज के ‘सोच’ के बदले खातिर ऊ ना उकसाई, आ ना जगाई त आज का संदर्भ में ओकर कविताई बेमानी बा। अपना ‘अहं’ के विसर्जित क के जन-जागृति खातिर, उद्देश्यपूर्ण दिसा देबे के जिमवारी रचनाशील लोगन के लेबहीं के पड़ी।\nसमकालीन भोजपुरी कविता\nभोजपुरी कविता अपना लमहर विकास-यात्रा में अब अइसन मोकाम पर पहुँच रहल बिया कि ओकरा के दोसरा भाषा के साहित्य का आगा सम्मान से राखल जा सकेला। लोक-संपृक्ति आ सांस्कृतिक चेतना से जुड़ल लोकगीतन के थाती त ओकरा लगे पहिलहीं से रहे, अब ऊ अपना तेवर, लहजा, मिठास आ जिनिगी के भीतर समाइल शब्द संदर्भन का जरिये नया काव्य-प्रतिमान गढ़े जा रहल बिया। पारंपरिक छंद आ लय-विधान में एक से बढ़ के एक गीत आइल; सानेट, फ्री-वर्स आ नव-शिल्प-संरचना में भोजपुरी कविता धिरही-धीरे आपन पहिचान कायम कइलस। सुघ्घर चित्रमय-प्रतीकात्मक संकेत-सूतन से बिनाइल भोजपुरी कविता एह दशक में परंपरा से हटि के कबो सपाट बेयान, कबो अथ-गर्भ वक्र-कथन. कबो संवाद का मुद्रा में लउकति बा।\nकुछ लोगन के कहनाम बा कि एकरा पर बाहरी प्रभाव पड़ रहल बा; बाकि गौरतलब बात ई बा कि संरचनात्मक परिवर्तन का बावजूद सशक्त कवितन में भोजपुरिया तेवर आ अनुभुति आन्हरों के लउकि जाई। आधुनिक जीवन-शैली आ समांतर भाषा-साहित्य का प्रभाव से कविता का लहजा, तेवर आ कथन में विविधता, तिक्खरपन आ गहराई आइल बा। एही से ऊ कहीं वक्तव्य, कहीं मुनादी, कहीं एकालाप आ कहीं बातचीत का लय में लउकति बा। भावो बा आ अनुभूति के गहिराइयो बा।\nआजु के विसंगति भरल, जटिल मानव जीवन के अभिव्यक्त करत खा, ईमानदार कवि कल्पना के हवाई उड़ान नइखे भर सकत, सिरजन करत खा ओके कहीं संकेत, कहीं प्रतीक, कहीं व्यंग, कहीं चित्रविधान के सहारा लेबे के परत बा। असलियत के चित्रण खातिर वाजिब शब्दन के कलापूर्ण संयोजन आ भाषा के अर्थ-गर्भ इस्तेमाल से भोजपुरी कविता अउरी समृद्ध भइल बिया।\nएह अंक के कई गो अइसन सशक्त कविता बाड़ी सन जवन आगे चल के भोजपुरी कविता के प्रतिमान बनावे में मदद करिहन स। नइकी पीढ़ी के कुछ कवि अइसन बाड़न जिनका लेखनी से नया संभावना उभर रहल बा। अइसन कवियन में प्रकाश उदय, दीप्ति, अनीश आ विजय प्रताप ‘आँसू’ के कविता अपना कथ आ भाषिक रचाव में एगो पहिचान बनावत लउकत बाड़ी सन।\nहम कविता के नाम, विशेषण आ वाद से ना जोड़ि के, खाली ‘कविता’ का रूप में परोसे के कोशिश कइले बानी। ‘कविता आ कविकर्म’ पर खुद कवि के कहनाम महत्वपूर्ण होला। हर कवि के आपन अलग रचना-संसार बा। अभिव्यक्ति, टेकनिक, भाषा के बिनावट, कविता का संरचना में समाइल संदर्भ, अर्थ, लय, गति, आ काव्यानुभूति का लिहाज से इ ‘फरक’ लउकी। एह ‘फरक’ के कारन होला कवि के आपन मौलिक दृष्टि, अनुभूति आ सृजनात्मकता। कवनो अनुभूति केहू के कम, केहू के बेसी, केहू के सतही, केहू के गहिर हो सकेले…. कारन ओकर अलग-अलग संदर्भ आ भावभूमि के स्तर (स्टेज) होला। एह अंक के कविता रउवा से ‘सहृदयता’ का साथे ‘समझदारी’ के मांग करत, अपना में डूबे, आ अपना के समझे के न्यौता देत बाड़ी सन।\n(भोजपुरी दिशाबोध के पत्रिका पाती के मार्च 2021 अंक पूरा पढ़े ला क्लिक करीं. )


गोपालगंज के आतंकी दिल्ली में धराइल – टटका खबर\nगोपालगंज के आतंकी दिल्ली में धराइल\nगोपालगंज जिला के 22 बरीस के एगो नवही महफूज आलम के अतवार का दिने एनआईए दिल्ली में गिरफ्तार क लिहलसि. आलम प आरोप बा कि ऊ लश्करे तौयबा के एगो आतंकी शेख अब्दुल नइम के तह से सहायता कइलसि. ओकरा के धन दिअवलसि, पनाह दिहलसि आ आए जाए के सहूलियत दिअवलसि. ओकरे कार्ड का सहारे नइम के विदेशन से धन मिलल जवना से ऊ आपन आतंकी काम कइलसि.\nआतंकियन के गिरोह के भेद गोपालेगंज के बेदार बख्ल का गिरफ्तारी का बाद ओकरा से पूछताछ कइला से पता चलल. एह गिरोह में वइसन नवहियन के शामिल कइल जाला जवनन प आसानी से शक ना कइल जा सके काहें कि ओकना का खिलाफ पहिले से कवनो अपराध करे के केस ना होखेला.


सारा जग जीत गइली मीत रे, घरवे में हार हो गइल. – Anjoria\nApr 21, 2015 8वीं अनुसूची, भासा, भोजपुरी, सरोकार\nईहां कवनो एल्बम के गाना नइखे लिखल जात, ई एगो साच कथन मनोज तिवारी जी के एल्बम से लिहल गइल बा.\nभोजपुरी, जवन पूरा दुनिया में अपना मौजूदगी के ताल ठोकत बा, ओही भोजपुरी के जनमे स्थान में हार हो गइल बा. जहाँ बिदेश में मॉरिशस के राष्ट्रीय भासा बना दिहल गइल बा भोजपुरी के, उहे आज अपना जनमे स्थान में उपेक्षित बिया. 8वीं अनुसूची में शामिल करे खाती कई साल से कोशिश कइल जाता, बाकिर राजनिति के दाँवपेच में अझुरा गइल बा ई मुद्दा. अब हमनी के ओह प्रदेश के बतकही कइल जाव जहाँ के मूल भासा ह भोजपुरी.\nझारखण्ड, यूपी, बिहार माने भोजपुरी भासा-भासी प्रदेश. ईहां भोजपुरी आ भोजपुरी से संबंधित भासा उपयोग होला, भोजपुरी सबके एक साथे मिला के चलेला. हमनी के अक्सर न्यूज़ में सुनीले जे सबसे पिछड़ा अउर अशिक्षित इलाका में भोजपुरी प्रदेश के नाँव आवेला, राजस्थान, एमपी, छतीसगढ़, उतराखंड जइसन प्रदेशो एही सूची में बा.\nसबसे बड़ बात ई बा कि एह के लोग आपन माईभासा के महत्व न देला. ईहां के लोग हिंदी के मातृभासा के दर्जा देला बाकिर हिंदी कवनो क्षेत्र के भासा ना ह, पूरा देस के भासा ह. एकरा पर पूरा देस के बराबर के हक बा.\nभोजपुरी भास-भासी प्रदेशन में लोग भोजपुरी के बुरबक के भासा बुझेला आ कहे ला कि 8वीं अनुसूची में एकरा के नइखे शामिल कइल गइल .एही पर लोग गँवार वाला काम कर जाला. हम पूछतानी रऊआ लोग से कि आपन माई के माई कहे खातिर सरकार से पूछे के पड़ी. भासा हमनी के माई ह, आ हमनी के एकरा के छाती तान के लिखे पढ़े आ बोले बतिआवे के चाही. पढ़ल लिखल होखो चाहे अनपढ़, जादा तर लोग भोजपुरी बोले पढ़े में कतराला.\nझारखण्ड, यूपी, बिहार एतना बड आबादी वाला परदेस बा एकरा बावजूदो ईहां के राजनीतिज्ञ आ नेता लोग भोजपुरी के आगे बढ़ावे के बारे में ना सोचेला. आपने देस के दोसर प्रदेशन से सीखे के चाहीं कि बंगाली, पंजाबी, गुजराती, मराठी चाहे द्रविड़ भासा के लोग आपन भासा के पाहिले महत्व देला आ बाद में हिंदी भा इंग्लिस के. तबे त एहिजा के लोग शिक्षित आ बिकास के राह पर बा. भोजपुरी, हिंदी, बंगाली जइसन आधुनिक भासो से पुरान भासा ह. एगो वेबसाइट के मध्यम से जानकारी मिलल की भोजपुरी के छोट बहिन मगही से ही बंगाली के अस्तित्व बनल बा. एही से त भोजपुरी, मगही, मैथिली आ बंगाली के शब्द मिलत जुलत लागेला. महिला समाज के आउरो जागे के पड़ी काहे से कि महिले लोग से आपन समाज पूरा होला. माई आपन बच्चा के गोदी से जवन सिखाई उहे बच्चा सीखी. अगर माई जागरूक होई तबे बच्चा जागरूक होई अऊर तबे समाजो जागरूक होई. मिला जुला के इहे बात सामने आवता कि हमनी के आपन भासा अऊर अस्तित्व के बचावे के पड़ी, तबे खुद के पहचान बनी.\nपुरान में भिखारी ठाकुर आ महेंद्र मिसिर जइसन लोग भोजपुरी के बारे में सोचले त आज के दिन में मनोज तिवारी आ भरत शर्मा जइसन लोग भोजपुरी के नया मजबूती वाला खम्मा देबे में लागल बा. शायद ई कहल बाउर ना होई कि हमनी के भोजपुरी के लिपी जवन १९०० इस्वी शुरु होखे से पाहिले ओरा गइल रहे, ओकरा के फेर से उजागर करे के पड़ी. आज काल के नया नया लईका लईकी भोजपुरी बोले बतिआवे में लज़ाला लोग आ अपना माईभासा लिखे बोले में संकोच करेला.\nमाईभासा के जात धरम का आधार पर बा बाँटल जा सके. माईभासा समाज के आपन पहचान होले. ई सभके साथे ले के चलेले.\nभोजपुरी भासा परिवार एक साथे कई गो राज्य के अपना भीतर समइले बा. 180 बरीस पहिले जब भोजपुरी भासी परदेस के लोग गरीबी का मजबूरी में गिरमिटिहा बन के बिदेस गइल बाकिर अपना बेंवत आ कर्मठता से आपन पहचान बना लिहल आ भोजपुरी के पसार दुनिया के बीसन देस में फइला दिहल. ओही लोग के मेहनत लगन आ माई भासा से प्रेम का चलते आजु कई गो देस में भोजपुरी उपभासा बिया आ एह के लोग सान से उपयोग करेला. बाकिर जहाँ से भोजपुरी जनमल ओही इलाका के लोग एकरा के पिछुआ दिहले बा.\nOne thought on “सारा जग जीत गइली मीत रे, घरवे में हार हो गइल.”\nदुबे जी के एह बात के धेयान मे र‌ाखे के चाहीं कि झूठ का नीव पर बड़हन दीवाल ना बनावल जा सके. भोजपुरी आजु कवनो देश में ना त राष्ट्रभासा बिया ना ही एकरा के सरकारी कामकाज के भासा के दरजा मिलल बा. चुनौती बा कि भोजपुरी के झंडा उठवले लोग एह बात के गलत साबित करे.\nरहल भोजपुरी के बीसन देस में पसार के त हम विदेश त नइखीं गइल कबो बाकिर भोजपुरी का बारे में जानकारी बिटोरे का क्रम में मारीशस, फ्रेंच गुयाना, टोबैगो, सूरीनाम, नीदरलैँड वगैरह जगहन के समाचार पत्रन के बीच बीच में देखत रहीले. भोजपुरी के सबले अधिका आ बढ़िया प्रभाव मारीशस में बा बाकिर ओहिजो भोजपुरी आम बोलचाल के भासा नइखे, सरकारी भासा के बात त दूर रहल. हँ भोजपुरी के सरकारी प्रश्रय जरुर मिलल बा ओहिजा आ भोजपुरी के बचावे बढ़ावे खातिर भोजपुरी से जुड़ल संस्थान के सरकारी सहयोग देबे के प्रावधान बना दिहल गइल बा.\nभासा के लड़ाई लड़े से पहिले अपना के ओह जोग बनवला के दरकार बा. गाँड़ी मे दम ना बगइचा में डेरा वाला कहाउत पर चलला से काम नइखे चले वाला. आज भोजपुरी के एगो अखबार नइखे, कवनो पत्रिका के पसार हजार कापी से अधिका के नइखे, एकहू टीवी चैनल सुबहित नइखे चल पावत, भोजपुरी के कवनो वेबसाइट के प्रभाव नइखे भोजपुरिया लोगन पर, भोजपुरी के साहित्य भा सरोकार से केहू के मतलब नइखे. गूगल क के देख लीं कि भोजपुरी में का खोजल जाला – भोजपुरी हाॅट सांग, सेक्सी सांग, गाना, हीरो हिरोइन के तस्वीर देखला का बाद लोग का लगे समये ना बाचे कि साहित्य पढ़ो भा सरोकार के चरचा करो. एह पीड़ा के हमरा से अधिका के झेलले बा. जब अँजोरिया शुरु कइले रहीं तब दुनिया में कवनो साइट ना रहुवे भोजपुरी के. तब से ले आके आजु ले नेट पर अपना भोजपुरी साइटन के जियवले बानी त अपना बल पर. आपन पइसा लगा के, आपन जाङर खटा के. बाकिर ना त कबो आपन गोल बनावल चहनी ना ओकर कोशिश कइनी. परिणाम ई भइल कि तरह तरह के लोग आपन आपन गोल बना के आपन आपन परचम लहरावे में लागल बा. ठीक बा. करो लोग बाकिर गोलबंदी क के ना, पूरा समाज के साथे ले के चले के कोशिश करे लोग. भोजपुरी में दलित साहित्य, बाभन साहित्य, ठाकुर साहित्य, पिछड़ा साहित्य के जगहा ना होखे के चाहीं. भोजपुरी साहित्य सभकर ह, सभका के साथे ले के चले के कोशिश होखे के चाहीं. बाकिर ना, आजु गोरू माल ले अधिका खूंगा गड़ा गइल बा भोजपुरी के बथान में. पाठक से बेसी वेबसाइट हो गइल बाडी सँ.\nएहसे भोजपुरी के झंडा उठा के काम करे वाला लोग पहिले भोजपुरी के कमी दूर करो, समाज में एगो बड़हन आन्दोलन खड़ा करो तब जा के भोजपुरी के जियवले राखल जा सकी. ना त लोग के मतलब सध जाई. केहू कवनो अकादमी के अध्यक्ष बन जाई, केहू कवनो दोसरा पद पर लाग जाई. ोह लोग के कमाए खाए के जरिया बन जाई बाकिर भोजपुरी के का होखी. लोग बस एही फेर में लागल रही कि पिंकिया केने बिया? केने बिया पिंकिया?\nमाफ करब, रउरा लेख से बड़हन टिप्पणी हो गइल. बाकिर का करीं, मन के पीड़ा बहे लागल त बहत चल गइल.\nलिखत रहीं. भेजत रहीं. भोजपुरी के जियवले राखे में हर आदमी के योगदान महती बा. केहू के काम के छोट भा थोड़ ना कहल जा सके.


भोजपुरी विशेष – दीवाली पर माटी से बनेला आ सजेला सपना के घरौंदा - मटकोठा , Bhojpuri special : clay home by girls on the day of Dipawali in bihar and eastern uttar pradesh – News18 हिंदी\nसांझि के माटीघर भा घरौंदा के पास भी दीया जलावल जाला.\nदीवाली के दिन सब कोई दीया जलावेला, घर के सजावेला बाकी लइकी सब माटी के घर बनावेली आ कुलिया - चुकिया भरेली , गीत गावेली. मटकोठा के बारे में देखीं एह आलेख में.\nLast Updated : November 12, 2020, 14:56 IST\nउ पलस्ती मार के बइठल बिया आ अपना गोड़ के पास भींगल माटी के लौंदा रखले बिया. लतरी हाथ से माटी के लौंदा पकड़ के दहिना हाथ के हथेली आ मुका से माटी के पीटऽ तिया. कबहुं - कबहुं पैर से माटी के लौंदा के कचटतिया , माटी सानऽ तिया, गुथऽ तिया. जरुरत पड़ता तऽ दु - चार ठोप पानी भी डालऽ तिया. माटी सानते-सानते उ कुछ सोचत भी बिया. ओकरा दिमाग में कुछ बात घुम रहल बा. चेहरा से लागता कि उ कवनो उलझन में बिया. फिर माटी के चौड़ा-चौड़ा पटी बनाके ओकरा हाथ के मुठी से पीट - पीट के लंबा पटी बनाव तिया. पटी तैयार मइला के बाद माटिए से उ एगो चरखुंट छोटहन घर बनाव तिया. देखते - देखत कई दिन से मेहनत कइला के बाद उ एगो माटीघर बना दिहलस . माटीघर तैयार भइला के बाद अब उ ओकरा ऊपर माटी के लेप लगवलस,गोरकी माटी से पोतलस, फिर ओकरा के रंग से रंगलस, सजवलस. माटी के घर देख के अब उ खुश बिया. अइसन शब्द ओह लइकी के मुंह से निकल रहल बा-\nरामजी- रामजी पानी दऽ घोड़वा पिआसल बा,\nओदा- ओदा लेले जा सूखल - सूखल देले जा.\nभोजपुरी में ये भी पढ़ें : परब-त्यौहार में अउरो ईयाद आवेला गाँव\nअब ओकरा चेहरा पऽ परेशानी नइखे . अब ओकरा चेहरा पऽ अलग तरह के मुस्कान नजर आवता. ओकरा आंतरिक खुशी बा उ आनंदित बढ़िया. खुशी काहे ना होई, कई दिन से जवन घर उ बनावे में व्यस्त बिया ओह घर के पास आज उ बइठी. बइठ के पूजा करी, चुकिया भरी , चुड़ा भरी, मिठाई खाई, अपना भाई के मिठाई खिलाई , ओहिजा बइठ के गीत गाई , भजन गाई. दरअसल मटकोठा मतलब माटी के घर मतलब घरौंदा के निर्माण हमनी किहां लइकी लोग दीवाली के दिन करेला. दीवाली के दिन घरौंदा के अलगे महत्त्व होला. दीवाली में घर के सब लोग घर, आंगन आ खोरी के साफ सुथरा करे में लागल रहेला, दीवाली मनावे के तैयारी में व्यस्त रहेला, ओही समय में लगभग एक सप्ताह पहिले से लइकी लोग घरौंदा बनावे लागेला. शाम , दोपहर , धूप भा छांह में जब कभी लइकी लोग के समय मिलेला उ लोग भीड़ जाली आ मटकोठा बनावे लागेली. दीवाली के शाम तक मटकोठा रंगाई - पुताई के बाद तैयार हो जाला. जवना में उ सब के मेहमान , कल्पना आ कलात्मक रुचि समाहित रहेला.\nदीवाली के दिन जब शाम हो जाला, थोड़ा अंधेरा हो जाला तऽ सभे अपना- अपना घर में दीया जलावे लागेला. देवी - देवता के पास दीया भी दीया जल जाला. तब घर आ टोला में लोग दीया , मोमबत्ती आ लाईट भी जला देला. ओकरा चलते पूरा मुहल्ला जगमग हो जाला . ओही घरी माटीघर भा घरौंदा के पास दिया जलावल जाला. घरौंदा में दीया जलला के बाद घरौंदा जहां बनल बा ओहिजे बइठ के कुंवारी लइकी आ बच्ची सब कुलिया-चुकिया भरेली. कुलिया चुकिया मतलब पकल माटी के चुकिया जवना के कोंहार लोग माटी से चाक पऽ बनावेला आ आंवा में पकावेला. लइकी सब कोंहार के घर से कुलिया ले आवेली.\nचुकिया भी कई तरह के होला. कतहुं - कतहुं पांच गो चुकिया एके में सटल रहेला. चुकिया में चुड़ा, लकठो, लडू भा अउर कवनो मिठाई भरल जाला. ओकरा बाद चुकिया के ढकनी से ढक दिहल जाला .ओहिजे लछिमी जी के पूजा होखेला. पूजा पाठ करत समय घर के बड़ लोग माने बड़ बहिन, भाई आ माई भी रहेली . भाई के परसादी खिआवल जाला. कतहुं - कतहुं सुबह में चुकिया हटावल जाला. चुकिया भरला के बाद औरत सब देर रात तक जागेली आ बइठ के कई तरह के गीत गावेली. सबके पहिले गंगा माई के गीत गावेली ओकरा बाद कुलिया - चुकिया के गीत गावाला. एगो गीत में बहिन के उ भाई जवन बाहारा रहेला ओकरा से कुलिया चुकिया आ मिठाई लेके आवे के बात करऽ ताड़ी. भाई कहता कि हम ई सब ना ले आइब , बहुत महंगाई बा. तू बरत मत करऽ. बाकी लइकी अडिग बिया. उ कुलिया चुकिया जरुर भरी. देखीं एह गीत में-\nमोरे भइया बसेले मोरंग मनेर\nलेले आइहऽ हो भइया कुलिया चुकियावा\nहमरा ही देसे बहिनी कुलिया महंग भइले\nछोड़ देहुं ए बिहिनी कुलिया चुकियावा\nना छोड़ब ए भइया कुलिया चुकियावा\nभरतऽ बानी ए भइया तहरो बधइया..\nमाटीघर भा मटकोठा नाम से ही माटी के घर बनावे के रिवाज बहुते पुराना हऽ. लइकी सब बहुत पहिले से एकरा के बनाव ताड़ी . जइसे - जइसे समय बितल ओइसे-ओइसे एकरा के बनावे में बदलाव भी भइल बा. कतहुं - कतहुं ईटा के दीवार बनाके ओकरा ऊपर माटी के लेप कके चुना से पोत दिहल जाला. ऊपर से रंग से डिजाइन बनावल जाला. एकरा संगही कूट आ गाता से भी घरौंदा बनता. गाता के दीवार बनाके रंगीन कागज से डिजाइन बनेला. अब ढेर जगे थर्मोकोल के भी घरौंदा बनता. छोटे - छोटे बाजार आ शहर में थर्मोकोल के घरौंदा बने लागल बा. आज घरौंदा बाजार में भी बिकाए लागल बा . कुछ लोग खरीदत भी बाकीर जवन घरौंदा भा मटकोठा लइकी सब अपना हाथ से बनावेली ओकर महत्व अलगे बा. ओकरा संगे उन्हकर संवेदना जुड़ल रहेला. माटी साने से रंग- रोगन करे तक में अपनापन रहेला. दीवाल पऽ पोताई करत खानी उन्हुकरा हाथ के जवन चिन्ह उभरेला, ओकरा संगे एगो सपना बनेला , एगो रचनाशीलता बनेला , उ सब बजारु घरौंदा में ना हो सके. ओकरा संगे एगो आस्था बा. एगो जीवन बा.\nलइकी सब के बनावल माटीघर , मटकोठा , भा घरौंदा के अगर हमनी के कला के नजर से देखींजा तऽ ई लोक कला - शिल्प के बहुत बढ़िया नमूना बा. अलग - अलग घर में अलग - अलग लइकी घरौंदा बनावेली एह से ओह में उन्हकर शिल्प के बारे में पूरा सोच, नजरिया, कला से लगाव , रुचि सबकुछ दीखेला. जातना लइकी, जातना हाथ, जातना दिमाग उतना घरौंदा के प्रकार. सबके के देखे आ संग्रह करे के जरुरत बा. बाल शिल्प कला के रुप में देखे के जरुरत बा. आयोजन खतम भइला के बाद माटीघर के हमनी के खतम कर दीहींनाजा . ओकरा के रखे के जरुरत बा.\nTags: Article in Bhojpuri, Diwali 2020


अनिल सिनकर के फिल्म में खेसारीलाल – Anjoria\nअनिल सिनकर के फिल्म में खेसारीलाल\nभोजपुरी के चर्चित फिलिम ‘गजब सिटी मारे सईयां पिछवारे’ के बाद अब निर्माता अनिल सिनकर अपना अगिला फिलिम ‘प्रोडक्शन नम्बर दो’ में लाग गइल बाड़न. एह फिलिम ला खेसारीलाल यादव के नायक साईन कइल गइल बा.\nअनिल सिनकर के श्रीपद्मावती पिक्चर्स एवं इंटरटेनमेंट के बैनर तले बनल एक्शन कॉमेडी फिलिम ‘गजब सिटी मारे सईयां पिछवारे’ उत्तरी बिहार में रिलीज होखे वाली बा.\n‘चीता’ अउर ‘राउड़ी रंगबाज’ से चेतावत बाड़े विराज भट्ट\n’प्रतिघात’ के शूटिंग जोर शोर से गुजरात में चालू बा\nOne thought on “अनिल सिनकर के फिल्म में खेसारीलाल”\nRajesh Kumar Gupta कहते हैं:\nदिसम्बर 25, 2012 को 7:25 अपराह्न पर


जया बच्चन. नरेश अग्रवाल – टटका खबर\nजया बच्चन. नरेश अग्रवाल\nभीमराव अम्बेडकर राज्यसभा ला परचा दाखिस कइलन\nलखनऊ 07 मार्च (वार्ता). उत्तर प्रदेश से राज्यसभा खातिर बसपा के उम्मीदवार भीमराव अम्बेडकर आजु आपन परचा दाखिल क दीहलन. राज्यसभा चुनाव ला यूपी से पहिलका परचा दाखिल करे वाला भीमराव अम्बेडकर आजु चुनाव अधिकारी आ विधानसभा के प्रमुख सचिवो प्रदीप दुबे का सोछा आपन परचा पेश कइलन. एह मौका पर उनुका साथे पार्टी के


भोजपुरी जंक्‍शन: अनकर सुख:आपन दु:ख खेलबि ना खेले देबि, खेलिए बिगाड़बि_दोषी!\nवर्तमान：home > भोजपुरी जंक्‍शन: अनकर सुख:आपन दु:ख खेलबि ना खेले देबि, खेलिए बिगाड़बि_दोषी! >\nसरकार के लिए कम कमाई और ज्यादोषी!दा खर्च का संकट, वित्तीय घाटा बजट लक्ष्य के पार पहुंचा\nपाकिस्तान के इस आइलैंड को कहते हैं छिपा हुआ खजाना, लेकिन अब हो रहा है बर्बाद... जानिए कैसे?डीसी: UNCHAINEDकोरोना से संक्रमित तमिलनाडु के कृषि मंत्री की हाモ ン ス タ ー コ レ ク ト ~ 時空 を 旅 す る 冒 険 記 ~लत गंभीर, अस्पताल ने लाइफ स्पोर्ट सिस्टम पर रखा\nजम्मू-कश्मीर: कुलगाम में आतंकियों ने की BJP के3कार्यकर्ताओं की हत्या, PM ने कहा- वो अच्छा काम कर रहे थेडीसी: UNCHAINED\nएमसीडी ने दिल्ली से मांगे रुपये, तो उपमुख्यमंत्री ने थमाई फैक्टशीट, बताया कि डिमांड है गलतदोषी!\nपिछला：Horoscope Today, 23 November 2020: मेष, वृष और मिथुन राशि वाले बैंक से जुड़े लेन-देन में बरतें सावधानी\nदोपहर की रोशनी 24/7 सुरक्षित महसूस करती है


ट्रेन – टटका खबर\nगाना सुने का फेर में जान चल गइल\nवाराणसी 10 जनवरी (वार्ता) आजु सबेरे लोहता इलाके मे भट्टी गांव का लगे एगो नवही कामायनी एक्सप्रेस से कटा गइल. पुलिस बतावत बिया कि बीस बरीस के रमेश यादव अपना कान में ईयर फोन लगवले गाना सुनत रेल लाइन पार करत रहुवे. ओही घरी कामायनी ट्रेन आ गइल बाकि ओकरा कुछ सुनाइल ना आ उ\nछपरा टीसन पर जनसाधारण एक्सप्रेस के इंजन मे लागल आग से अफरातफरी\nकाल्हु पूर्व मध्य रेलवे के छपरा टीसन पर खड़ा 14604 डाउन जनसाधारण एक्सप्रेस के इंजन मे आग लगला का चलते कुछ देर ला अफरातफरी मच गइल. अमृतसर से चल के सहरसा जात जनसाधारण एक्सप्रेस जब छपरा टीसन पर खड़ा रहुवे तबहिए ओकरा इंजन मे आग लाग गइल. ड्राइवर तुरते इंजन के बाकी ट्रेन से काट\nबलिया के लड़िका छपरा कचहरी पर ट्रेन का नीचे आ गइल\nकोलकाता से बलिया खातिर चलल बैरिया के ठेकहा गाँव के धर्मेन्द्र सोमार का दिने भोर में छपरा कचहरी का आउटर सिग्नल पर रुकल सियालदह बलिया एक्सप्रेस से उतर के पानी पिए गइल तब ले ट्रेन चल दिहल. हड़बड़ी में ट्रेन पर चढ़े का दौरान उ गिर के लाइन पर चक्का का नीचे चल गइल. बेचारा


गोरखपुर भोजपुरी संगम | Anjoria's Weblog\nTag Archives: गोरखपुर भोजपुरी संगम\n‘भोजपुरी में गद्य साहित्य के कमी बा आ भोजपुरी सम्पदा के सदुपयोग गद्य लेखन से ही सम्भव हो सकत बा.’\n‘कविता जब कवि के मजबूर करे लागे तबे कविता लिखल जाए के चाहीं.’\n‘भोजपुरी खाली अपनी रचनन के बल पर खड़ी बा, दुसरी भाषा के बिधागत नकल आ राजनीतिक रेस से बचल जरूरी बा.’\nपिछला १३ मई २०१२ के गोरखपुर के “भोजपुरी संगम” के सताइसवीं बइठकी के अध्यक्षता करत प्रो॰ रामदेव शुक्ल जी एह तरह के कई बात कहलीं. बइठकी में प्रो॰ चित्तरंजन मिश्रजी के कहल रहे कि रचना नया आ पुरान समाज का बीच फँसल मनुष्यता के गाँठि खोलेली सँ. जबले गाँठि ना खुले तबले रचना ठीक ना हो सकी. उहाँ के रचना के ‘दर्शन’ से अधिका असरदार बतावत कहलीं कि रचना आ संवेदना के आपस में अइसन संबंध होला कि अलग- अलग रहला पर दूनों लउक सकी बाकिर मिल गइला पर ना.\nबइठकी में प्रो॰ जनार्दन के विचार रहे कि गलदश्रु-भाव आ विगलित नैतिकता कुछ नया रचले से रोकेले. पुरान आ नया में जवन अधिक सार्थक होखे, ऊहे रचना में आवे के चाहीं.\nई सताइसवीं बइठकी अवधेश शर्मा ‘सेन’ के घरे पादरी बाजार में भइल रहे जहाँ पहिलका सत्र में गीतकार धर्मदेव सिंह ‘आतुर’ के पाँच गीतन के पाठ आ ओह पर श्रीधर मिश्र, सूर्यदेव पाठक ‘पराग’ जी समीक्षा कइले रहीं. श्रीधर जी आतुर जी के गीतन के ध्वनि संप्रेषण में समर्थ आ अपने समय के जाँच-पड़ताल में माहिर रचना बतवलीं. ईहो कहलीं कि समय के शोक, कुण्ठा, शोषण, समाज, पूंजी-बाजार, राजनीति आदि के नया-नया बिम्बन में बान्हि के पारम्परिक रूप-विधान में रचल गइल आतुर के गीत, गीत के आत्मा के साथे छेड़-छाड़ करे वालन के सबको दे रहल बा. समीक्षा-क्रम में पराग जी लयात्मकता, शब्द-विन्यास आ भोजपुरी शब्दन के प्रयोग के दृष्टि से आतुर जी के गीतन के महत्वपूर्ण बतावत छन्दन में व्याप्त कमियन के तरफ इशारो कइलीं.\nकथाकार रामनरेश शर्मा जी के लघु कथन से शुरू भइल बइठकी के दुसरका सत्र में अवधेश शर्मा ‘सेन’, आचार्य मुकेश, अरविन्द मिश्र, आचार्य ओम प्रकाश पाण्डेय, अवध बिहारी पान्डेय, त्रिलोकी त्रिपाठी ‘चंचरीक’, राम समुझ ‘सांवरा’, जगदीश खेतान, राजेश्वर द्विवेदी, ज्योति शंकर पाण्डेय ‘ज्योतिष’ के काव्य पाठ भइल.\nडा॰ जगदीश प्रसाद त्रिपाठी, शंकर प्रसाद चौधरी के उपस्थिति आ कुशवाहा हरिनाथ, रवीन्द्र मोहन त्रिपाठी, केशव पाठक ‘सृजन’ के सहयोग से संपन्न एह बइठकी में संचालन सत्यनारायण मिश्र ‘सत्तन’ के रहे.\nआखिर में भोजपुरी संगम के शुभेच्छु आ भोजपुरी के अपने बीच के सबसे पुरान सिपाही, पेशा से वकील, भोजपुरी साहित्यकार आ संपादक आचार्य प्रतापादित्य (आचार्य जी साल १९६४-६५ में भोजुरी में दैनिक अखबार निकालत रहीं.) आ लोक कवि रामजियावन दास ‘बावला’ के निधन पर शोक मनावल गइल.\n– सत्यनारायण मिश्र ‘सत्तन’ के भेजल रपट\nसाहित्य में प्रकाशित किया गया | Tagged गोरखपुर भोजपुरी संगम\t| Leaveareply


सईयां सूतल होइहें जा के बथानी पर – Anjoria\nNov 4, 2013 कविता, दर्गा चरण पाण्डेय, भोजपुरी\n– दुर्गा चरण पाण्डेय\nसईंया सूतल होइहे जा के बथानी पर\nमकई में मचानी पर ना….\nकइले होइहे सानी-पानी, कोड़ले होइहे कोन-कान\nसांझे चौराहा जा के, खइले होइहे मीठा पान.\nदिनभर रहल होइहे चीनी अउरी पानी पर\nमकई में मचानी पर ना …..\nझिहिर झिहर सखी बहे पुरवइया,\nरात अन्हरिया गोहरावत होइहें मईया,\nठिठुरल बइठल होइहे गंजी मर्दानी पर\nहे हरि ! देदीं जहर पी के मर जाईं हम\nपी के मनसा इ पूरा कर जाई हम\nकाँचे उमिरिया में अइनि गवनवा सात जनमिया के साथ.\nजननी ना सेनुर हो जाई सांपिन गारी पिरितिया के बात.\nमाहुर मेहदी से कइसे सवर जाई हम….\nकुहुके करेजवा आ रोवे कोइनिया झलका भरल कोमल गात.\nकाटे धावे अंगना दुआर खरिहनिया, जिनिगी भइल कारी रात.\nजी करेला की उफर परी जाईं हम…\nगोपालगंज जिला के पंचदेवरी प्रखंड के एगो छोटहन गाँव कुइसा भठवाँ में जनमल. हिंदी से एम.ए., बी.एड. आ पी. एच.डी. के योग्यताधारी ई पंचदेवरीए में शिक्षा के अलख जगावे खातीर एगो ‘टॉपर्स एकेडमी’ नाम के स्कूल के निदेशक हउएँ. साथह कई गो अखबारन से प्रत्रकारिता के माध्यम से जुड़ल बाड़न.\nभोजपुरी के सौभाग्य आ दुर्भाग्य


झामुमो के हेमंत सोरेन झारखंड के मुख्यमंत्री पद के किरिया लिहले – टटका खबर\nझारखंड मुक्ति मोर्चा के नेता हेमंत सोरेन काल्हु शनिचर का सबेरे झारखंड के मुख्यमंत्री के किरिया लिहले. राज्यपाल सैयद अहमद उनुका के किरिया धरवले. एहमौका पर कांग्रेस विधायक राजेंद्र प्रसाद सिंह अउर राजद विधायक अन्नपूर्णा देवी ओ मंत्री पद के किरिया लिहल लोग. हेमंत सरकार अब वियफे का दिने राज्य विधानसभा में आपन बहुमत साबित करी. एह ला एक दिन के खास सत्र बोलावल जाई विधानसभा के. हेमंत के मुख्यमंत्री बनावे का एवज में कांग्रेस राज्य के चौदह गो में से दस गो सीट पर लोकसभा चुनाव लड़ि आ झामुमो चारे गो पर. राजद ला एह गठबन्हन में एको सीट नइखे छोड़ल गइल.\nTags: झारखंड, हेमंत सोरेन


राजेश बिहारी सभपर भारी – Anjoria\nराजेश बिहारी सभपर भारी\nबॉलीवुड क सफर बहुते अनोखा होला बाकिर भोजपुरिया माटी के खुशबू दोसरा कवनो भाषा में ना भेंटाव. नीमन कलाकारन में गिनाए वाला राजेश बिहारी अनेके हिन्दी आ भोजपुरी सिरीयलन में काम कर चुकल बाड़ें. एहमें क्राईम पेट्रोल, इम्तिहान, सातोबचन निभाईब सजना, बड़की मलकाईन, उड़ान, कहाँ गए वे लोग, लहू के फूल, बुलबुल बाग, नम्बरी आदमी इत्यादि शामिल बाड़ी स. राजेश बिहारी दर्शकन का दिलोदिमाग पर अइसन छाप बना लिहले बाड़न कि निर्देशक जगदीश शर्मा के चार गो फिलिम कुरुक्षेत्र, कर्तब्य, ज्वालामंडी अउर एक बिहारी सौ पे भारी, कइला का बाद देवर भाभी बी एन तिवारी संगे, नागिन राजकुमार पांडे संगे, इज्जत, नाचा गावा मजा करा, काहे कइल हमसे घात, लागल बा प्यार के बुखार, दिल हो गईल कुर्बान, लड़ब मरते दम तक तमाम भोजपुरी फिलिमन में अपना टैलेन्ट के जादु देखवले बाड़न. दर्शकन के समर्थन से कामयाबी के शिखर ले पहुँचल राजेश बिहारी के भविष्य देखे जोग रहे वाला बा.\nआगे रब क मरजी.\nसीसीएल का मैच खातिर पुणे में ‘भोजुपरी दबंग’ के टक्कर बा ‘तेलगू वेरियर’ से\nमार्च में ‘रानी चली ससुराल’


पलेट में परोसल रसमलाई\nउत्पत्ति के अस्थान\nछेना, मलाई आ चीनी\nकोमिल्ला (बांग्लादेस) क रसोमलाई\nरसगुल्ला, राजभोग, गुलाबजामुन, रबड़ी\nएह मिठाई के मूल उतपत्ती के जगह भारते हवे। के॰ सी॰ दास ग्रैंडसंस, जे बंगाल में कलकत्ता के परसिद्ध रसगुल्ला के दुकान बा, के दावा बाटे कि एह मिठाई के खोज के॰ सी॰ दास कइले रहलें, हालाँकि एह दावा के पुष्टि करे के कौनों तरीका ना बाटे।\nएगो हवाला के अनुसार ई मिठाई अवध क्षेत्र में मैदा के छान के ओकरे बाद दूध में गाढ़ मलाई नियर होखे तक पका के तइयार कइल जाए वाली खरिका नाँव के मिठाई के रूपांतरण हवे।\nकुल मिला के, पूरबी भारत के मिठाई मानल जाए वाली रसमलाई वर्तमान में पूरा भारत में, नेपाल, पाकिस्तान आ बांग्लादेस में परसिद्ध मिठाई हवे। ईद आ दिवाली के मोका पर, भारतीय उपमहादीप के लोग जहाँ बसल बा, कई जगह बिदेसन में भी ई मिले ला।\nभारतीय डेयरी जर्नल में छपल एगो रपट के मोताबिक (साल 2004 के आँकड़ा) दूध से बने वाली छेना आधारित मिठाई सभ में, सभसे ढेर दूध के खपत रसमलाई बनावे खातिर होखत रहल।\n2 बनावे के बिधी\nमाटी के भरुका में बिकात रसमलाई\nरसमलाई के सामग्री में तिन गो मुख्य आइटम इस्तमाल होला: छेना, दूध के गाढ़ क के बनावल मलाई आ मीठ करे खाती चीनी। एकरे अलावा मलाई में खास रंग आ सुगंध-सवाद (फ्लेवर) पैदा करे खाती केसर के इस्तेमाल कइल जाला। केसर आ पिस्ता के इस्तेमाल एकरे सजावट (गार्निशिंग) में भी होला।\nरसमलाई के कुछ रेसिपी सभ में ई ब्रेड से भी बनावल जाले आ एगो खबर के मोताबिक अंडा के रसमलाई भी बनावल जा रहल बा। पाकिस्तानी रूप, गोल्डन रसमलाई के बनावे में पनीर, सुज्जी आ मैदा के इस्तेमाल होला।\nबनावे के बिधी[संपादन करीं]\nरसमलाई बनावे खातिर सभसे पहिले एकर टिकरी बनावे के होला। छेना के या फिर जइसन वेराइटी बनावल जा रहल होखे ओकरे अनुसार छेना/पनीर आ मैदा सुज्जी इत्यादि के मिक्सचर के मिला के सान लिहल जाला जा गोली पार के चापट टिकरी बना लिहल जाला। एकरे बाद दूध के पका के गाढ़ कइल जाला आ चीनी मिला के मीठ रस बना लिहल जाला। मलाईदार रस तइयार हो जाए पर टिकरी सभ के एह में बोर के पकावल जाला जेवना से ई अउरी गाढ़ हो जाला आ टिकरी बढ़ियाँ से रस के सोख उठे ले। अंत में केसर, चिरौंजी, बदाम आ पिस्ता के कतरन से एकरा के सजा के परोसल जाला।\nसिंपल प्लेन उज्जर रसमलाई\nकेसर, पिस्ता, बदाम आ चिरौंजी से सजावल\nगार्निश कइल उज्जर रसमलाई\nहलका पियाराहूँ (क्रीमी) रसमलाई\nचौकोर टुकड़ा में काटल रसमलाई\n↑ Nirmal Sinha, Ph.D. (27 April 2007). Handbook of Food Products Manufacturing,2Volume Set. John Wiley and Sons. पप. 643–. ISBN 978-0-470-04964-8.\n↑ Catherine Soanes, Angus Stevenson (2003). Oxford Dictionary of English (2nd संस्क.). Oxford University Press. प. 1459. ISBN 0198613474.\n↑ Michael Krondl (2011). Sweet Invention: A History of Dessert. Chicago Review Press. पप. 71–72. ISBN 978-1-55652-954-2.\n↑ सूर्यप्रसाद दीक्षित (2016). Awadh Sanskriti Vishwakosh-1. Vani Prakashan. पप. 168–. ISBN 978-93-5229-573-9.\n↑ "Indian Sweets: Calories In Popular Diwali Desserts (And How To Work Them Off)". HuffPost Canada (English में). 13 नवंबर 2012. पहुँचतिथी 20 मई 2018.\n↑ "Rasmalai". Express.co.uk (English में). 21 सितंबर 2010. पहुँचतिथी 20 मई 2018.\n↑ Indian Journal of Dairy Science. Indian Dairy Science Association. 2004.\n↑ "Recipes In Hindi | Quick and Easy Step by Step Guide to Cook Indian Food". हिंदी रेसिपी.\n↑ Standard, Business. "चिकन चिप्स, अंडा रसमलाई; बरेली के सीएआरआई के वैज्ञानिकों ने तैयार किए ये उत्पाद".\n↑ "गोल्डन रसमलाई रेसिपी: Golden Rasmalai Recipe in Hindi | Golden Rasmalai Banane Ki Vidhi". NDTV Food. पहुँचतिथी 20 मई 2018.\nविकिमीडिया कॉमंस पर संबंधित मीडिया रसमलाई पर मौजूद बा।\nHow to make Rasmalai, sanjeevkapoor.com पर। (अंग्रेजी में)\nUma Aggarwal (11 January 2016). Incredible Taste of Indian Vegetarian Cuisine. Allied Publishers. ISBN 978-93-85926-02-0. CS1 maint: ref=harv (link)\n"https://bh.wikipedia.org/w/index.php?title=रसमलाई&oldid=624427" से लिहल गइल\nएह पन्ना पर आखिरी बेर संपादन 17 सितंबर 2018 के 20:01 बजे भइल रहल।


Lalu Yadav Attacks Bjp Jdu On Lok Sabha Election Seat Sharing In Bihar Mk | लालू का BJP-JDU सीट शेयरिंग पर तंज, कहा- एगो बा पलटीमार, दूसरा बा कल्टीमार - Firstpost Hindi\nलालू का BJP-JDU सीट शेयरिंग पर तंज, कहा- एगो बा पलटीमार, दूसरा बा कल्टीमार\nआरजेडी अध्यक्ष ने भोजपुरी भाषा में ट्वीट कर लिखा कि, 'एगो बा मास्टर इन चीटरी, भुलक्कड़ी आ दूसरा बा मास्टर इन फेकरी फक्कड़ी! फेर साथ लड़िहें, फेरु आपस में लड़िहें, फेर साथ लड़िहें, फेरु आपस में लड़िहें! एगो बा पलटीमार, आ दूसरा बा कल्टीमार! पहिले पलटू-अलटू के जनता अकेले-अकेले हरावत रहे, अब दूनो के साथ में हराई!'\nUpdated On: Oct 27, 2018 10:56 PM IST\nचारा घोटाले में सजायाफ्ता राष्ट्रीय जनता दल (आरजेडी) के अध्यक्ष लालू यादव ने बिहार में बीजेपी और जनता दल यूनाईटेड (जेडीयू) के बीच सीटों के बंटवारे पर तंज कसा है.\nरांची के रिम्स अस्पताल में स्वास्थ्य लाभ ले रहे लालू ने भोजपुरी भाषा में ट्वीट कर लिखा कि, 'एगो बा मास्टर इन चीटरी, भुलक्कड़ी आ दूसरा बा मास्टर इन फेकरी फक्कड़ी! फेर साथ लड़िहें, फेरु आपस में लड़िहें, फेर साथ लड़िहें, फेरु आपस में लड़िहें! एगो बा पलटीमार, आ दूसरा बा कल्टीमार! पहिले पलटू-अलटू के जनता अकेले-अकेले हरावत रहे, अब दूनो के साथ में हराई!'\nएगो बा मास्टर इन चीटरी & भुलक्कड़ी आ दूसरा बा मास्टर इन फेकरी & फक्कड़ी!\nफेर साथ लड़िहें, फेरु आपस में लड़िहें, फेर साथ लड़िहें, फेरु आपस में लड़िहें!\nएगो बा पलटीमार, आ दूसरा बा कल्टीमार!\nपहिले पलटू-अलटू के जनता अकेले-अकेले हरावत रहे, अब दूनो के साथ में हराई!\n— Lalu Prasad Yadav (@laluprasadrjd) October 27, 2018\nदरअसल, शुक्रवार को दिल्ली में बिहार के मुख्यमंत्री नीतीश कुमार और बीजेपी के राष्ट्रीय अध्यक्ष अमित शाह ने साझा प्रेस कॉन्फ्रेंस में 2019 के लोकसभा चुनाव में बराबर-बराबर सीटों पर चुनाव लड़ने का ऐलान किया था.\nअमित शाह ने इस मुलाकात के बाद बताया कि बिहार में जेडीयू और बीजेपी ने 2019 के लोकसभा चुनाव में बराबर-बराबर सीटों पर लड़ने का फैसला किया है. जबकि एनडीए गठबंधन की बाकी सीटें लोक जनशक्ति पार्टी (एलजेपी) और राष्ट्रीय लोक समता पार्टी (आरएलएसपी) साझा करेंगे.\nबीजेपी अध्यक्ष ने सीटों के बंटवारे का ऐलान अगले2से3दिन में करने की बात कही थी.\nलालू ने शनिवार को ट्वीट कर सीटों के बंटवारे की उसी घोषणा पर यह तंज कसा.\nTags: Amit shahBihar politicsfodder scamlalu yadavlok sabha electionnitish kumarrjdseat sharingअमित शाहआरजेडीचारा घोटालानीतीश कुमारबिहार की राजनीतिलालू यादवलोकसभा चुनावसीट शेयरिंगसीटों के बंटवारे


रिंकू घोष के न्यूजमेकर एचिवर्स अवार्ड – Anjoria\nMay 11, 2014 Editor फिल्म, मनोरंजन 0\nराम जेठमलानी, एलिक पद्मशी, रामदास आठवले आ प्रेम शुक्लो सम्मानित भइलें.\nभोजपुरी सिनेमा जगत आ टेलीविजन के जानल मानल नाम रिंकू घोष के पिछला दिने भारत के तमाम महान विभूतियन का साथे सम्मानित कइल गइल. मौका रहल मुंबई के पांच सितारा होटल ट्राइडेंट में आयोजित ‘न्यूजमेकर अचिवर्स अवार्ड २०१४’.\nएह समारोह में सवश्रेष्ठ हिन्दी संपादक के अवार्ड हिन्दी समाचार पत्र ‘सामना’ के संपादक प्रेम शुक्ला के आ भोजपुरी सिनेमा जगत में उल्लेखनीय काम कइला ला भोजपुरी सिनेमा के नंबर वन अभिनेत्री रिंकू घोष के न्यूजमेकर अचिवर्स अवार्ड दिहल गइल. ई अवार्ड लीक से अलगा हट के समाज में कुछ जाने जोग काम करे वालन के दिहल जाला.\nएकरा अलावे विज्ञापन फिल्म निर्माता एलिक पद्मशी के विज्ञापन का क्षेत्र में, मशहूर अधिवक्ता राम जेठमलानी के कानून आ राजनीति में, सिनेमा जगत में जाने जोग काम करे ला सरोज खान के आ पत्रकारिता में बढ़िया काम करे ला बलिराम गायकवाड के उनका जाने जोग काम कइला ला लाईफटाईम अचीवमेंट अवार्ड दिहल गइल.\nएह मौका प बंगलोर के एम. लक्ष्मी नारायणन के बेस्ट आईएएस अवार्ड, नेता रामदास आठवले के चर्चित दलित नेता अवार्ड, मशहूर समाजसेविका लक्ष्मी नारायण त्रिपाठी के, टीवी पत्रकार विकास श्रीवास्तव के, अउर कामेडियन सुरेश मेननो के सम्मानित कइल गइल.\nभारत के तमाम दिग्गज विभूतियन का बीच भोजपुरी सिनेमा जगत में उल्लेखनीय योगदान ला सम्मानित भइला का बाद रिंकू घोष बहुते खुश नजर अइली. कहली कि एह अवार्ड से उनका पर अउरी बेहतर काम करे के जिम्मेदारी बढ़ गइल बा.\nनिर्देशक पराग पाटिल बुलंदी पर बाड़न\n‘सजना मांगिया सजाई द हमार’ के एडिटिंग चालू बा


का परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?\nका परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?\nसवाल : का परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?\nजबाब : परमेश्वर क अस्तित्व अर्थात् रूप प्रमाणित या अस्वीकृत नईखे कइल जा सकत ह। बाईबल भी एह बतावल कि हमनी के विसवास के दवारा ए विचार क मान के चाही कि परमेश्वर क अस्तित्व अर्थात् रूप ह, “अउर विसवास के बिना ओकरा के खुश कइल अनहोना ह काहेकि परमेश्वर के पास आवे वाला क विसवास करे के चाही कि उ ह अउर खोजे बालान क प्रति फल देलन ह” (इब्रानियो 11:6)। एह से परमेश्वर अइसन इच्छा रहल त बस एही प्रकट हो ता कि दुनियाँ क सवूत देता कि ओकरा अस्तित्व ह। परन्तु यदि उ अइसन करत त फेर विसवास क कनको अवश्यकता न रखे चाही। “ईसा ने उनकरा से कहलन ह उ जे लोग विना देखल बिसवास कइले ह” (यूहन्ना 20:29)।\nऐकरा एह मतलब नईखे कि परमेश्वर के अस्तित्व अर्थात् रूप क कवनो प्रमाण ही नईखे ह। बाईबल घोषणा करत ह कि “अकाश ईश्वर क महिमा क वर्णन कर रहल बा अउर आकाश मण्डल उनकरा हाथ के कला के देखा रह ह। दिन से दिन वात करत ह अउर रात से रात शान सिखावल न त कवनो बोली ह न त कवनो भाषा ह सगरी दुनिया में गुज रहता ह। अउर उनकरा बचन जगत के छोर तक पहुच गइल ह” (भजन संहिता 19:1-4) तारे के ओर देखी, इ ब्रह्रामाण्ड कि बहडन महानता क समझ क चाही । एह दुनिया के अदुभूत कम पर ध्यान देखे चाही, सूरज के आस्त होवे क सुनदरता क देखे चाही, एह सगरी बस्तु क एगो रचाईता परमेश्वर क ओर भइल बा। एहे से एह काफी नईखे ह, त हमारा खुद के दिल में भी परमेश्वर के खातिर एगो प्रमाण ह, सभोपदेशक 3:11 में हमनी बताबल कि, "...उनका आदमी के दिल में आन्दि अनन्त क ज्ञान पैदा कइलन," हमारा अपना भीतर के गहराई में अइसन कवनो पहचान ह कि एह जिनगी से परे कुछ ह, अउर एह दुनियाँ से परे भी कवनो भी ह। हमनी एह ज्ञान बैद्धिक रूप से झूठला सकत तानी, परन्तु हमनी में अउर चारों ओर परमेश्वर की उपस्थिति फेर भी साफ रूप से बनल रही। ऐकरा बाद भी बाईबल हमनी के चेतावनी देत बा कि कुछ लोगन फेर भी परमेश्वर के अस्तित्व क होवे क न मानने क "मूरख ने अपना मन में कहत ता कि कवनो परमेश्वर नइखे ह" (भजन संहिता 14:1)। काहे कि अब तक के इतिहास में सगरी संस्कृति में, सगरी सभ्यता में, सगरी महादीप में अधिकाश लोगन क बहुमत कवनो प्रकार से परमेश्वर क अस्तित्व में बिसवास रखत ह, त एह बिसवास क कारन कुछ त होई।\nदुसरा उदाहरन सोदेश्यवादी ह। सोदेश्यवादी उदारणन एह घोषणा करत ता कि काहेकि ब्रह्रामाण्ड एगो अइसन अदुभूत रीती के ढाँचा क रूप में बतावल गइल ह, इ खातिर उहाँ पर कवनो ईश्वरीया ढाँचा क अस्तित्व होवे क चाही। उदाहरणन रूप में, धरती विशेष कर सूरज से कुछ सौ मील पास क दूर होला; त उ जिनगी क उ प्रकार स मदद करे खातिर उपयोगी नईखे होत जेतना उ आज के समय में करत ह। एह हमारा वातावरणन में महजूद तत्व एहाँ तक कि मात्र कुछ ही प्रतिशत अनेक प्रकार से अलग होलन, त धरती पर लगभग सगरी जीवित प्राणी ही मर जाई। एगो सकल प्रोटीन क अणु के सयोग से बनल क संमभावना 10243 में से ही होला (ऐकरा मतलब ह कि 10 के बाद 243 शून्य क आवला)। एगो एकल कोशिका लाखो आणुओ से मिलकर बनाला।\nपरमेश्वर क अस्तित्व क बिषय में जे तीसरी उदाहरन तर्क दिहल गइल ह उ ब्रह्रामाण्ड सम्बाधित उदारणन ह हर प्राणी के पीछे कवनो एगो कारन होवे क चाही। एह ब्रह्रामाण्ड अउर एहसे कि हर बस्तु होखे के एगो परिमाण होखे चाही। जेकरा कारन हर बस्तु अपना अस्तित्व में अइल ह। आखिरकार कवनो बस्तु “कारन दूर” भी होवे के चाही ताकि अन्य सब बस्तु क अस्तित्व में आवे क कारन बने। उ “कारन-दूर” बस्तु ही परमेश्वर ह।\nचौथा उदाहरन नैतिक उदाहरन के रूप में जानल जा ला। इतिहास में अब तक हर एगो संस्कृति क पास कवनो न कवनो प्रकार क व्यावस्था पावल जाला प्रत्येक के पास सही अउर गलत क ज्ञान होला। हत्या, झूठ, चोरी, अउर अनैतिक क लगभग पूरे दुनियाँ में न मानल जाला सही अउर गलत क शान एहि से पवित्र परमेश्वर के पास से नईखे त फेर कहाँ से अइल ह?\nएकरा के बाद भी, बाईबल हमानी के बततलावी कि लोगन परमेश्वर के साफ तथा न मानन वाले ज्ञान क न मान न क चाही। अउर एकरा बहजूद एगो झूठा बिसवास करे के । रोमियन 1:25 में एगो घोषणा कइल गइल बा कि, “काहे कि उ लोगन परमेश्वर के सच्चाई के बदल के झूठ के अपान लिहलन, उ लोग सृष्टि कार्ता के बदले में परमेश्वर के सृष्टि के अराधना अउर सेवा करेलन जा - जेवन हरमेशा धन्य वाइन। अमीन” बाईबल में एह भी घोषणा कइल ह कि परमेश्वर पर बिसवास न करे के खातिर लोगन के पास कवनो तरह के कवनो बहाना नईखे ह: “काहेकि ओकरा अनदेखे गुण अर्थात सनातन समार्थ, अउर परमेश्वरत्व - दुनियाँ की सृष्टि क समय से उनका काम के दवारा देखे में आवत ह, एहाँ तक कि वे विना जवाब क ह” (रोमियन 1:20)।\nलोगन परमेश्वर के अस्तित्व अर्थात् रूप क दावा के एहसे न मानले। काहेकि ओकरा में "वैज्ञानिक नईखे" ह या “काहेकि एकरा कवनो सबूत नईखे ह।" सच्चा कारन एह ह कि एगो वार लोगन मान ले ले ह कि परमेश्वर ह’ त उनका एह भई मान लेवे क चाही कि परमेश्वर हावे उ परमेश्वर के प्रति जिम्मेवार ह, अउर उनकरा पाप से माफी क जरूरत ह’ (रोमियन 3:13; 6:23)। एहि परमेश्वर क अस्तित्व ह त फेर हमनी के जे चाही उनकरा प्रति अपना काम के प्रति जवाबदेही हाई। अगर परमेश्वर क अस्तित्व नईखे ह त फेर हमनी जे चाही उ इ बात क परवाह न करेक सकत हाई। कि परमेश्वर हमारा न्याय करीह। इ खातिर ही उ लोगन में बहुत से जे परमेश्वर अस्तित्व क इनकार कर देत बाडे प्राकृतिवाद के सिद्धान्त शाक्ति के साथ बिसवास करे क सटे रहे ह - एह उनका एगो है के राचईता परमेश्वर में बिसवास करे क बदले में एगो विकल्प देहल गइल कि परमेश्वर उ अउर आखिपरकार सब लोग जानेला कि परमेश्वर ह पूरा एह ह कि कुछ लोगन उनकरा अस्तित्व क असिद्ध करे खातिर ऐतना उदण्डता भरल प्रयास करत ताडे कि खुद में उनकरा अस्तित्व के होवे के प्रति एगो उदारणन बना गईल ह ।\nहमनी के कइसे जान सकत तानी कि परमेश्वर क अस्तित्व ह? मसीही बिसवासी होवे के नाते हमानी के जानत तानी कि परमेश्वर के अस्तित्व ह काहेकि हमनी के रोज उनकरा से वात करीला। हमनी उनकरा से उचा अवाज में हमनी से बोल ल नईखे सुनत ह, परन्तु हमनी उनकरा उपस्तिथ क बोध होता, हमनी उनका पियार क जानत हाई, हमनी के उनकरा अनुगरह के अभिलाषी हाई। हमारा जिनगी में अउसन घटना घटला गइल ह। जेकरा वर्णन परमेश्वर क अलवा अउर कवनो नईखे दे सकत ह। परमेश्वर ने हमनी के बहुत ही अधिक अदुभूत रूप से बचाईलन ह। अउर हमारा जिनगी अइस बदलाव कइलन ह। कि हमनी उनकरा अस्तित्व अर्थात् रूप के पहचाने अउर उनका स्तितु करे के अलवा अउर कुछ नईखे कर सकत तानी इनकरा में से कवनो भी उदाहरन अपना आप में कवनो कि भई प्रेरित नईखे कर सकत ह। जे इ बात के पहचान से इनकार करत वाडे जे पहली से ऐतना साफ ह। अन्त में परमेश्वर क अस्तित्व अर्थात् रूप बिसवास के दवारा मानवल गइल ह (इबरानिया 11:6)। परमेश्वर पर बिसवास अन्धर में आधी के उडान नईखे ह; एह एगो अच्छा-तरह से रोशनी कमरे में सुरक्षित कदम ह, जहाँ पहिले से ही बहुत लोगन क बहुमत खडा ह।


टटका खबर, सोमार, चईत अँजोरिया सप्तमी, 2078 वि. – टटका खबर\nखेल चुनाव देश-दुनिया\nApr 19, 2021 आई.पी.एल. क्रिकेट, कोविड, चंपारण, राहुल गाँधी, वाराणसी, सारण\nसाथ में दीहल चित्र का बाद कोरोना महामारी के एह दुसरका छलांग का बारे में कुछ अउर कहे के जरुरत नइखे बाकिर जान लीं कि एह बीमारी से दुनिया में अबले 30 लाख से अधिका लोग के मौत हो चुकल बा आ रोजे हजारों लोगन के मौत के सिलसिला बरकरार बा. काल्हु अपना देश में कोरोना के2लाख 61 हजार5सौ नया मरीजन का मिलला का साथही देश में कोरोना छूताह सक्रिय मरीजन के गिनिती 18 लाख एक हजार 316 हो गइल बा. देश में अबले 1 लाख 77 हजार 150 मरीजन के मौत हो चुकल बा.\nरोए के रहनी तबले अँखिए खोदा गइल. कांग्रेस के अध्यक्ष रहल राहुल गांधी कहले बाड़न कि अब ऊ पश्चिम बंगाल विधानसभा चुनाव प्रचार ला कवनो रैली ना करीहें. वइसे राजनीति के जानकारन के कहना बा कि राहुल के मालूम बा कि उनुका रैली से कवनो फरक नइखे पड़े वाला. साथ ही बचल तीनो चुनावी डेग में मुस्लिम बहुल इलाका शामिल बाड़ी सँ आ कांग्रेस नइखे चाहत कि मुस्लिम वोटन के बँटवारा होखो आ ममता के नुकसान हो जाव. अब राहुल के एह फैसला से बँवारा गोल अब आपन माथ पीटत होखीहें कि कवना मुहुर्त में कांग्रेस से गठजोड़ क लिहलें.\nतृणमुलो के कहना बा कि अब ममता कवनो बड़हन रैली ना करीहें आ जवन करबो करीहें तवन आधा घंटा से कमे देर ले होखी.\nबिहार में कोरोना के तेजी बढ़त मामिला देखत मुख्यमंत्री नीतीश कुमार कहला बाड़न कि दोसरा राज्यन में गइल लोग जतना जल्दी हो सके वापिस लवति आवे. काहे कि लॉकडाउन तरे के मजबूरी आ सकेले. कहलन कि फिलहाल राज्य में रात्रि कर्फ्यू, सरकारी कार्यालयन के काम करे के समय में कटौती, धार्मिक स्थलन के बंदी आ परीक्षन के टारे के फैसला लीहल जा चुकल बा.\nकरनी ना धरनी धियवा होंठ बिदोरनी. हर चैनल पर विज्ञापन देके वाहवाही लूटे के कोशिश करे वाला दिल्ली के मुख्यमंत्री अरविंद केजरीवाल प्रधानमंत्री नरेंद्र मोदी के गोहार कइले बाड़न कि दिल्ली में कोरोना के हालात देखत केंद्र सरकार के अस्पतालनो में 70 फीसदी बेड कोरोना मरीजन ला रिजर्व क दीहल जाव.\nलोक आस्था के महापर्व चैती छठ आजु सबेरे के अरघा का साथही पूरा हो गइल. कोरोना का चलते अबकी सार्वजनिक जगहन पर छठ मनावे पर लागल रोक का चलते लोग अपना घरहीं छठ माई के पूजा कइलें. बिहार के औरंगाबाद जिला के पौराणिक स्थल देव में अबकी के चैती छठ पर लागे वाला मेलो पर रोक लागल रहल.\nवाराणसी के भेलूपुर इलाका में एगो दवा दुकानदार के गोली मारके घवाहिल कर दीहल गइल. दोसर घटना चोलापुर के सहड़ी गाँव में भइल जहँवा एगो ठेकेदार के गोली मारके मुआ दीहल गइल. लाश का लगे से एगो देशी कट्टा बरामद भइल बा. बतावल जात बा कि एह हत्या का पीछे पंचायत चुनाव के रंजिश हो सकेला.\nकोविड-19 महामारी के दुसरका लहर का चलते बिगड़ल हालात में आजुओ शेयर बाजार में बिकवाली के जोर बन सकेला.\nपश्चिम चंपारण जिला के सिकटा इलाका में नेपाल से भारत आवत एगो कारोबारी का लगे से 65 हजार रूपिया के जाली नोट मिलला का बाद ओकरा के गिरफ्तार क लीहल गइल. पुलिस के अपना मुखबिर से पहिलहीं खबर मिल चुकल रहुवे.\nसारण जिला के दरियापुर इलाका में सीतलपुर बाजार का लगे एगो ट्रैक्टर चालक ट्रक से कचरा के मर गइल. बतावल जात बा कि ओकरा ट्रैक्टर के एगो ट्रक रगड़ दिहलसि त ऊ खिसिया के डंडा ले के ओह ट्रक के चालक के मारे कूदल तबले सामने से आवत ट्रक ओकरा के कचार दिहलसि.\nपोलैंड के केलसे में होखत विश्‍व युवा मुक्‍केबाजी प्रतियोगिता में भारत के पांच गो मुक्‍केबाज क्‍वार्टर फाइनल में पहुंच गइल बाड़ें. महिलावर्ग में गीतिका आ पुरूष वर्ग में अंकित नरवाल, बिश्‍वमित्र चोंगथम, सचिन, आ विशाल गुप्‍ता अंतिम आठ में आ गइल बाड़ें.\nआई.पी.एल. क्रिकेट में चेन्नई में भइल मैच में रॉयल चैलेंजर्स बैंगलोर 38 रन से कोलकाता नाइटराइडर्स के हरा दिहलसि. मुम्बई के वानखेडे स्टेडियम में भइल मैच में दिल्ली कैपिटल्स छह विकेट से पंजाब किंग्स के हरा दिहलसि.


तेजस्वी यादव – टटका खबर\nपटना 08 मार्च. आंध्र प्रदेश के विशेष राज्य के दर्जा ना मिलला से तेलुगू देशम पार्टी के मोदी सरकार से बगावत चारा घोटाला में जेल के सजा काटत लालू के उपदेश देबे के मौका दे दिहलसि. जेल में बन्द लालू प्रसाद के ट्विटर हैंडल से ट्वीट कइल गइल बा कि – नीतीशो अपना बॉस से\nपटना, 21 फरवरी (वार्ता). बिहार विधानसभा में नेता प्रतिपक्ष तेजस्वी यादव मुख्यमंत्री नीतीश कुमार के जापान यात्रा पर तंज कसत कहले बादड़न कि जे देश के सबले पुरान विश्वविद्यालयन में शामिल पटना विश्वविद्यालय के केन्द्रीय विश्वविद्यालय के दर्जा ना दिलवा सकत ऊ नाकाम मुख्यमंत्री जापान से कवन निवेश लेके अइहें. तेजस्वी यादव ट्वीट कइले बाड़न\n27 बरीस पहिले का बिहार में – जब झारखण्ड अलगा ना भइल रहुवे – भइल चारा घोटावा में चारा चोर का नामम से मशहूर हो गइल लालू प्रसाद के आजु साढ़े तीन बरीस के जेल आ पाँच लाख रुपिया के सजा सुना दीहल गइल सीबीआई का विशेष अदालत में. लालू का साथही एह घोटाला के\nनीतीश सरकार के किरिया धराई हो गइल\nपटना गांधी मैदान में आजु शुक का दिने नीतीश कुमार सरकार के किरिया धराई समारोह धूमधाम से मनावल गइल. एह मौका पर एकाध अपवाद छोड़ देश भर के मोदी विरोधी नेता मौजूद रहलें. नीतीश कुमार का साथे 28 गो अउरी मंत्रियन के किरिया धरावल गइल जवना में लालू के दुनू पूत शामिल बाड़ें. चारा घोटाला